На основу члана 25. Закона о високом образовању („Службени гласник Републике Србије», бр. 88/17, 27/18  - др. закон, 73/18, 67/19, 6/20, 11/21, 67/21, 76/23, 19/25), Правилникa о стандардима за самовредновање и оцењивање квалитета високошколских установа и студијских програма ("Службени гласник РС", бр. 13 од 28. фебруара 2019, 78 од 27. септембра 2024), члана 52. Статута Универзитета уметнoсти пречишћен текст, бр. 8/29 од 25. фебруара 2026. године, одредаба Правилника о вредновању путем анкете 7/53 од 28. фебруара 2008. године, на предлог Одборa за обезбеђење и контролу квалитета, Сенат Универзитета уметности на 203. седници од 25.06.2026. године усвојио је   

I   Д Е О - OСНОВНИ ПОДАЦИ О УНИВЕРЗИТЕТУ УМЕТНОСТИ У БЕОГРАДУ    

Назив самосталне високошколске установе:   

УНИВЕРЗИТЕТ УМЕТНОСТИ У БЕОГРАДУ, Косанчићев венац 29,  11000 Београд                                        Web adresa: www.arts.bg.ac.rs, е-mail: rektorat@arts.bg.ac.rs   

Образовно-уметничко поље: Уметност.  

Образовно-научно поље: Друштвено-хуманистичке науке.   

Универзитет уметности у Београду (University of Arts in Belgrade - UAB) је самостална високошколска установа основана 1957. године. 

Универзите уметности обједињује четири факултета уметности са статусом правног лица: Факултет музичке уметности (ФМУ), основан 1937. године; Факултет ликовних уметности (ФЛУ), основан 1937. године; Факултет примењених уметности (ФПУ), основан 1948. године и Факултет драмских уметности (ФДУ), основан такође 1948. године. Као организационa јединицa без статуса правног лица, на Универзитету уметности делује Центар за интердисциплинарне студије, а у плану је формирање нових центара или проширење делатности постојећег. Конкретно се улажу напори у оснивање Иновационог центра или Института за интердисциплинарна уметничка истраживања односно развијање активности Центра за каријерно вођење и саветовање студената чији фокус би био на развоју каријерних компетенција наставника и студената. Наведени центар би имао посебан значај у смислу снажења веза Универзитета уметности и послодаваца као и развијање алумни мреже студената Универзитета уметности. У складу са наведеним циљевима током 2022. године је сиситематизован материјал о алумнијима сва четири факултета и Универзитета уметности. Планирано је публиковање Монографије – 70 година Универзитета уметности, а током 2023. године подизање интерактивне Платформе путем које ће бити повезани садашњи и некадашњи студенти нашег Универзитета.  

Школовање уметника у Србији почиње у 19. веку, али је тек у 20. веку дошло до оснивања високошколских установа за образовање уметника. 

Доношење Уредбе о формирању Музичке академије (са драмским одсеком) и Уметничке академије (на којој су изучаване дисциплине ликовних уметности), 31. марта 1937. године представља почетак оснивања првих високих уметничких школа и утемељења савременог високог уметничког образовања у Србији. Овом уредбом именовани су чланови стручних комисија и започела је израда наставних планова и програма, избор наставног кадра и припрема за пријем прве генерације студената на јесен 1937. 

Академија за примењене уметности и Академија за позоришну уметност основане су деценију касније, после Другог светског рата, 1948. године. Нова социјалистичка држава била је веома заинтересована за развој уметности па тиме и уметничко образовање које је било у надлежности Савета за просвету НР Србије. У жељи да школовање уметника буде везано за јединствену организацију, Народна скупштина НР Србије 10. јуна 1957. године доноси Закон о Уметничкој академији, као заједници уметничких академија. Она постаје највиша уметничко-научно-образовна установа у републици. Њен задатак је да обједини делатност Музичке академије, Академије за ликовне уметности, Академије за примењене уметности и Академије за позоришну уметност. За вршиоца дужности ректора Уметничке академије постављен је познати вајар Сретен Стојановић, професор Академије за ликовне уметности. Две деценије касније, 21. маја 1973. године, уметничке академије прерастају у факултете уметности, а Уметничка академија постаје Универзитет уметности, други самостални београдски универзитет.  

Универзитет уметности у Београду кроз своју историју и у савременом тренутку снажно промовише уметничку креативност и разноврсност као обележје националне културе Србије и изузетно је битан фактор интернационализације наше земље у два поља - пољу образовања и у пољу уметности. Великим спектром студијских програма из образовно-уметничког поља Уметност и образовно-научног поља Друштвено-хуманистичких и Техничко-технолошких наука, наставним кадром, као и уметничком делатношћу, Универзитет уметности у Београду представља културно-уметничко жариште, „инкубатор” будућих уметника и научника који својим радом и постигнућима надрастају оквире Србије, Балкана и Европе.   

На основу анализе свих аспеката деловања и рада и у складу са стратешким опредељењима, своје даље деловање видимо у правцу изградње стимулативног амбијента за рад запослених и студената, промоцију и презентацију наше установе и њених вредности, афирмације академског интегритета; спречавања свих облика дискриминиције и угрожавања у образовном и радном простору. 

У складу са актуелним тренутком и укупним контекстом као најзначајније оперативне циљеве Универзитета уметности у Београду видимо: 

· Јачање јединства факултета у саставу Универзитета уметности и заједничко деловање у погледу развоја уметничко-истраживачког и научно-истраживачког рада у пољу уметности, друштвено-хуманистичком и интердисциплинарном пољу;  
· Покретање иницијативе за институционализацију уметничко-истраживачког рада кроз оснивање аутентичног и јединственог Института за уметничка и интердисциплинарна истраживања који би окупљао истраживаче у пољу уметности и науке и био нека врста хаба за креирање и реализовање уникатних истраживачких пројеката. 
· Дубока посвећеност квалитету у свим сегментима рада Универзитета и интензивно развијање културе квалитета на Универзитету уметности
· Интензивно бављење уметничким и научним подмлатком на Универзитету, развојем њихове каријере, стварањем подстицајног амбијента за њихов развој и преузимање активне улоге у наставним и образовним процесима, односно уметничком стваралаштву  
· Посвећеност иновацијама у дијапазону од нових тема и метода у наставним процесима, преко иновација у истраживањима, до увођења иновација у унапређењу пословања  
· Развијање система микроденцијала, као нове законске могућности, која води у правцу што оптималнијег и функционалнијег повезивања високошколског образовног система са друштвеним потребама, а посебно потребама области уметности, науке и културе 
· Увођење система постдокторских студија у складу са одредбама Закона о високом образовању као нове могућности и облика усавршавања након достизања највишег академског назива
· Праћење најновијих трендова у области технике и технологије, посебно у смислу афирмације вештачке интелигенције, етичног и најпозитивнијег коришћења њених могућности и бенефита 
· Развијање педагошких компетенција и коришћења медија и дигиталних алата у образовним процесима 
· Подизање капацитета наставног особља за концептуализацију и учешће у међународним (Horizone Europa, Креативна Европа, COST) и националним пројектима (пројекти Фонда за науку... )
· Развијање активности и снажења односа у оквиру постојећих алијанси, као својеврсних еко система, као и интензивније учешће у постојећим асоцијацијама и организацијама, посебно оних чији је фокус на уметничком образовању 
· Интересно удруживање са међународним партнерима са циљем покретања заједничких мастер програма који воде ка једном од најактуелнијих циљева Европске уније, а то је развој програма који ће водити јединственој, заједничкој европској дипломи, за шта верујемо да постоје велики потенцијали у области уметничког образовања
· Иако је претходних година систем мобилности значајно унапређен и могло би се рећи да је на врло високом нивоу и даље ћемо развијати овај облик подизања нивоа размене академских и уметничких знања
· Хармонизација аката и процеса са европским стандардима посебно у смислу иницијатива везаних за развијање заједнички програма и заједничких диплома које воде ка идеалу заједничке европске дипломе
· Активно деловање у правцу давања предлога и иницијативе за унапређење националне законске регулативе у области високог образовања, студентског органиаовања и студентског стандарда. У том смислу снажно ћемо се посветити већем утицају Универзитета уметности на рад студентских центара и њихов повратак под окриље Универзитета; учешће представника на програме и планове, као и на евалуацију постигнућа   
· Доношење недостајућих стратегија и интерних аката као и иновирање постојећих у складу са изменама кровних законских докумената и промена у образовном систему  
· Повезивање са привредом и носиоцима капитала и осведоченим меценама у области културе и уметности
· Поправљање материјално-техничких и просторних капацитета Универзитета у факултета 
· Интензивније активности у смислу промотивних активности, иновативног приступа у односима са јавношћу, снажније националне, регионалне и међународне видљивости. 




	[bookmark: %D1%811]Стандард 1: Стратегија обезбеђења квалитета
Високошколска установа утврђује стратегију обезбеђења квалитета, која је доступна јавности.

	
Универзитет уметности у Београду је самостална високошколска организација која спроводи високо уметничко образовање кроз основне, мастер, специјалистичке и докторске студије покривајући најшири спектар уметничких, али и научних дисциплина, 

Универзитет уметности у Београду обједињује четири уметничка факултета са статусом правног лица – Факултет музичке уметности (ФМУ), Факултет ликовних уметности (ФЛУ), Факултет примењених уметности (ФПУ) и Факултет драмских уметности (ФДУ), као и организационе јединице без статуса правног лица: Центар за интердисциплинарне студије и Центра за унапређење квалитета наставе и развој каријере. Циљеви и оквир рада установе дефинисани су Статутом Универзитета уметности и другим општим актима усаглашено са Законом о високом образовању (2025) и . 

Поштујући постављене оквире везане за акедитацију високошколских установа и студијских програма у Републици Србији, Универзитет уметности је опредељен за континуирани мониторинг и евалуацију рада; анализу, унапређење и пропирење свих активности и капацитета у складу са циљевима установе, потребама заједнице и законским оквирима рада. Управо захваљујући непрекидном и систематском раду на плану праћења и унапређења квалитета, достигнут је висок ниво квалитета свих активности и процеса те укупне делатности универзитета.  

Током претходног периода Универзитет уметности је наставио са спровођењем Стратегијe обезбеђења квалитета која је усвојена 2018. године и којом су дефинисане конкретне области и поступци праћења и унапређења квалитета. Посебно бисмо истакли да је Универзитет у својим актима променио име Одбора тако да се сада питањима квалитета бави Одбор за самовредновање, обезбеђење и унапређење квалитета. Сматрамо да смо кроз низ година превазишли потребу за контролом као мером и ригидним механизмом. Идеја је да у перспективи развијамо културу квалитета као облика унапређења свих процеса и активности те посебно органоизационе културе на Универзитету.   

Основне области у којима Универзитет уметности обезбеђује квалитет су: наставни процеси, студијски програми, уписна политика, истраживачки рад (уметнички, научни, стручни), кадрови (наставници, сарадници), студенти и оцењивање; библиотечки и информациони ресурси; простори и опрема; финансирање, улога студената у раду органа и тела Универзиетта, као и у процесу самовредновања и унапређења квалитета и јавност у раду.

Субјекти обезбеђења квалитета рада установе су: факултетске Комисије за контролу и праћење квалитета односно на нивоу Универзитета Одбор за самовредновање, обезбеђење и унапређење квалитета као и Комисија за писање извештаја о самовредновању и оцењивању квалитета високошколских установа и студијских програма факултета односно Универзитета. Комисије факултета и Универзитета достављају своје извештаје у законски предвиђеном трогодишњем периоду. Извештаји садрже релевантне сегменте који се баве проценом квалитета рада факултета/ Универзитета у целини са посебним фокусом на евалуацију наставних програма од стране студената, а укључене су и процене наставног и ненаставног особља. 
У циљу реализације процеса самовредновања, на предлог ректора, Сенат Универзитета уметности је на седници 23. априла 2026. године, једногласно је донео Одлуку о образовању Комисије за припрему извештаја о самовредновању и оцењивању квалитета високошколских установа и студијских програма на Универзитету уметности у Београду. Комисија је радила у саставу: 
· проф. мр Весна Поповић, проректор УУ;
· Марија Радовановић, самостални стручно-технички сарадник за правне послове
· мр Предраг Миладиновић, самостални стручно-технички сарадник за студентска питања
· Горан Богуновић, самoстални стручно-технички сарадник за међународну сарадњу и
· Радмила Кораћ, студенткиња интердисциплинарних докторских студија. 

Уз наведене чланове комисије, стручну помоћ у припреми Извештаја о самовредновању пружили су: Јелена Зековић Мирић, шеф службе за материјално-финансијске послове; Марија Николић Радоњић, шеф кабинета ректора,  а у складу са потребама процеса стручне службе и управе факултета из састава Универзитета уметности.  

Универзитет уметности перманентно води рачуна о спровођењу и развоју стратегија обезбеђења и унапређења квалитета у смислу чега се непрекидно изграђују одговарајуће мере, на свим пољима рада, укључујући интересне групе у поступке успостављања, вредновања и побољшања свих аспеката академских циљева Универзитета. 


	Стандард 1: SWOT анализа 

	Предности
	Слабости

	· Јасно дефинисане области и поља у којима је потребно обезбедити и унапредити квалитет. +++
· Снажна синергија између мисије и визије Универзитета и праћења реализације и постигнућа. +++
· Израђена и усвојена Стратегија обезбеђења квалитета и трогодипњег Акционог плана за њено спровођење.   ++
· Изврсност наставника и сарадника и висока стручност служби. ++-
	· Методолошки недостаци у мерама предвиђеним Стратегијом обезбеђења квалитета. ++-
· Неопходно је увести доношење акционих планова за краћи период на пример за период од две године. +--
· Недовољна мотивисаност студената за укључивање у процесе контроле квалитета. ++-
· Мали број студената на студијским програмима, што отежава мерљивост и непристрасно вредновање кроз анкете. +--

	Могућности
	Опасности

	· Дигитализација процеса самовредновања кроз нове софтверске платформе. +++
· Јачање међународне сарадње (нпр. ELIA) ради усклађивања са европским ESG стандардима.
· Интензивнија сарадња са установама уметности и културе у циљу успостављања континуиране студентске праксе и квалитетна сарадња са пословним сектором како би се обезбедиле валидне информације о компетенцијама и знањима студената +++
· Коришћење резултата самовредновања за боље планирање буџета и ресурса. ++-
	· Честе измене националних стандарда и законске регулативе које захтевају брзо прилагођавање аката. +++
· Недостатак стабилних дугорочних финансијских ресурса за подршку стратешким циљевима. ---
· Пренаглашен бирократско-административни приступ пословима у процесу самовредновања и акредитације. +--
· Опадање мотивисаности актера за учешће у процесима осигурања квалитета (административно оптерећење)..++

	Предлог мера и активности за унапређење квалитета Стандарда 1:
· Универзитет уметности у Београду ће и даље периодично преиспитивати и унапређивати све своје активности у циљу обезбеђења квалитета свих процеса и активности који су у његовој надлежности и опису делатности. 
· Неопходно је усклађивање постојећег Акционог плана са реалним материјалним ресурсима и постављање прецизнијих, квантитативно мерљивих циљева за наредни двогодишњи период.
· Унапређење методологије анкетирања кроз увођење дигиталних алата за анкетирање који ће повећати анонимност и једноставност попуњавања, чиме се очекује и већи одзив. 
· Организовање радионица за управе и стручне службе универзитета, факултета и руководиоце студијских програма о важности праћења индикатора квалитета (KPI) како би се смањио отпор према административним захтевима.
· Транспарентност резултата: Објављивање годишњих извештаја о спровођењу Акционог плана на сајту Универзитета, чиме се доказује континуиран рад на унапређењу као и транспарентност. 

	Показатељи и прилози за стандард 1:
Показатељи и прилози за стандард 1:
Прилог 1.1. Стратегија обезбеђења квалитета  
Прилог 1.2. Мере и субјекти обезбеђења квалитета  - Правилник о стандардима за обезбеђење квалитета УУ  
Прилог 1.3. Акциони план за спровођење стратегије и одлуке о његовом усвајању и допунама (уколико их је било). 





	[bookmark: %D1%812]Стандард 2: Начини и поступци за обезбеђење квалитета
Високошколска установа утврђује начине и поступке за обезбеђење квалитета свог рада, који су доступни јавности.

	
На основу Закона о високом образовању, Статутa Универзитета уметности у Београду као и статута факултета у његовом саставу, јасно и прецизно су одређени  субјекти и тела Универзитета, односно факултета која гарантују квалитет и функционисање установе. 

Кроз низ поступака дефинисаних Стратегијом обезвеђења квалитета (2018)  коју је усвојио Сенат УУ, Акционог плана за за спровођење стратегије обезбеђења квалитета на УУ за преиод 2023-2026,  Правилником о стандардима и поступцима за обезбеђење и унапређење квалитета рада Универзитета уметности (2023) и Правилником o вредновању путем анкете Универзитета уметности (2008) као и кроз рад Одбора за самовредновање, обезбеђење и унапређење квалитета УУ односно Комисија за контролу квалитета на факултетима, осигуравају се механизми праћења и унапређења квалитета наставног и ваннаставног особља, свих процеса као и укупног система организовања и руковођења у свих пет институција - четири факултета и Универзитета уметности. 

Поступци за обезбеђење квалитета на факултетима, као и на Универзитету уметности укључивали су:  
· праћење релевантних индикатора – одвијање наставе, квалитет наставе, поштовање права и обавеза наставника, студената и других учесника у образовном процесу, документованост активности, квалитет оцена, транспарентност оцењивања и друго;
· анализа промена индикатора – поређење промена у индикаторима кроз време;
· реаговање на уочене неправилности;
· давање повратних информација актерима у процесу и
· организовање дијалога / колегијума на задате и актуелне теме.

Резултати периодичног праћења квалитета доступни су на интернет страницама факултета и Универзитета. Резултати евалуације успешности свих сегмената рада служе као показатељ ефекасности установе, а такође и као усмерење за побољшања или функционално унапређење рада тамо где се укаже потреба. 

Мишљења студената до којих се долази кроз редовно и прецизно дефинисано периодично анкетирање односно кроз њихову партиципацију у органима и телима Универзитета и факултета преко представника,  чине важан сегмент при доношењу стратешки битних одлука које се тичу статуса студената, али и функционисања универзитета генерално.  

Током 2024. и 2025. године, услед вишемесечних студентских протеста, блокада факултета и Универзитета дошло је до једне од највећих криза у високом и уопште образовању у Србији. Наставне и вананставне активности су у потпуности обустављене, долази до трансформације студентских органа новим алтернативним тзв. Пленумима, али дошло и до нових облика организовања наставника и сарадника у форму Форума, организације Побуњени универзитет, Слободни универзитет и сл... Нормализација наставних процеса спорадично је почела од маја, 2025. године (обнова наставе на ФМУ) односно од јуна и јула на ФЛУ, ФПУ и ФДУ. Факултети су накнадно добили дозволу за реализацију пријемних испита који су организовани  на три факултета тек у септембру, а настава у школској 2024/25. години је трајала до 31. октобра, нова школска 2025/26. година је почела 3. новембра 2025. године. 

Ситуација врло значајног кашњења  одразила се и на процес спровођења студентских и других редовних анкета, оцењивања, евалуације и контроле квалитета. На жалост, анкете које су студенти испуњавали по завршетку семестра и године нису модификоване у складу са новим околностима, што можемо сматрати недостатком. Такође, анкете нису спроведене у планираним и редовним терминима с обзиром да су календар наставе, календар испита, распроеди часова били значајно модификовани и одступали су од стандардних. Због тога смо имали мање поремећаје у спровођењу анкета, у смислу термина у којима су реализоване, обрађене и представљене. Из наведених разлога сматрамо да стандардни упитници и обрада анкета нису дали потпуну и целовиту слику о квалитету наставног и других процеса и на факултетима и на Универзитету. 

Током читавог периода студентских блокада и протеста, управа Универзитета је имала интензивну комуникацију, како са управама факултета и са студентима, директно и индиректно, тако и са надлежним Министарством просвете, па и премијером, који се укључио у процесе чији је циљ била нормализација наставе и успешан завршетак школске године. 
Све анкете које су реализоване и чији резултати су јавно доступни, укључене су у периодичне извештаје посебно годишње извештаје о раду Универзитета за сваку школску годину почев од 2022/23. до 2024/25, а чији је крајњи циљ уочавање и реаговање у односу на уочене позитивне, а посебно негативне трендове...

Оно што бисмо при елаборацији овог стандарда морали да нагласимо је чињеница се квалитет у пољу уметности не може мерити само квантитативно, већ треба узети у обзир низ агенаса, варијабли и постигнућа посебно квалитет и значај  менторског рада и укупне уметничке продукција која је препозната на националном и међународном нивоу, а захваљујући којим Универзитет уметности предстваља једог од најзначајнијих и најплоднијих чиниоца укупне културне родукције у Србији.  


	Стандард 2: SWOT анализа 

	Предности
	Слабости

	· Добра повезаност стратегије и процедура за обезбеђење квалитета четири факултета и Универзитета уметности.  ++-
· Формиран сва неопходна тела за контролу и обезбеђење квалитета . +++
· Транспарентност: сви правилници и извештаји су доступни наставницима и студентима.. ++-
· Редовно праћење реализације и капацитета развоја студијских програма, постигнућа  студената и напредовања професора.+-
· Јасно дефинисане надлежности између Универзитета и факултета у оквиру система квалитета. +-
	· Административна оптерећеност чланова Одбора за квалитет (који су често истакнути уметници, научници, наставници са великим оптерећењем).++-
· Нередовни састанци Одбора за контролу и обезбеђење квалитета због чега није усвојен  годишњи извештаји о раду успостављеног тела (комисије, одбора, центара) за унутрашње осигурање квалитета високошколске установе +-
· Неуједначеност техничких капацитета за електронско прикупљање података на свим факултетима.++
· Недовољна мотивисаност и ангажованост студената у процесу обезбеђења и контроле квалитета. ++-
· Спора повратна спрега (feedback) између утврђивања недостатка и примене корективне мере.+-

	Могућности
	Опасности

	· Унапређење постојећих и доношење нових аката који уређују и унапређују питања контроле квалитета .++-
· Интензивнија примена међународних искуства у погледу размене знања и искуства у свим областима укључујући и питање квалитета ++
· Увођење јединственог информационог система за праћење квалитета (ИСУУ).
· Интеграција са међународним мрежама за осигурање квалитета у уметности (нпр. EQ-Arts).

	· Недостатак средстава за пуну имплементацију предложених мера унапређења.+++
· Ризик да бирократски захтеви акредитације потисну суштинско унапређење наставе. +++
· Смањен број кандидата за упис што може утицати на критеријуме квалитета при упису.
· Претерана формализација која може да потисне суштински квалитет уметничког процеса.+++
· Недовољно праћење свих промена од друштвених, политичких и економских до промена у култури, уметности и образовању. ++
· Тешкоће у квантификовању појединих специфичних уметничких резултата према општим стандардима


	Предлог мера и активности за унапређење квалитета Стандарда 2:
· Унапређење поступака обезбеђења квалитета кроз: а) процес дигитализације анкета и прелазак на онлајн анкетирање студената и наставника са генерисањем извештаја у реалном времену; б) Периодично организовање радионица за чланове комисија за квалитет ради бољег разумевања нових НАТ стандарда и методологије самоевалуације; в)  Увођење праксе да уметници из праксе (ван система образовања) периодично оцењују усклађеност исхода учења са потребама тржишта.
· Унапређење квалитета студијских програмакроз: а) Усклађивање исхода учења са дигиталним вештинама неопходним у савременој уметничкој, културној и медијској индустрији (нпр. NFT, дигитална продукција); б) Креирање нових заједничких програма или модула између различитих факултета уметности како би се подстакла хоризонтална мобилност студената.
· Јавност и транспарентност кроз: а)  Редовно објављивање извештаја на сајту Универзитета и факултета; б) Формирање јединствене базе података о запошљивости свршених студената као кључног индикатора квалитета студијских програма.


	Показатељи и прилози за стандард 2:
Прилог 2.1. Усвојени документ - Стандарди и поступци за обезбеђење и унапређење  квалитета високошколске установе 
Прилог 2.2. Усвојени план рада и процедура за праћење и унапређење квалитета високошколске установе у оквиру стандарда квалитета 
Прилог 2.3. Усвојени годишњи извештаји о раду успостављеног тела (комисије, одбора, центара) за унутрашње осигурање квалитета високошколске установе 



	[bookmark: %D1%813]Стандард 3: Систем обезбеђења квалитета
Високошколска установа изграђује организациону структуру за обезбеђење квалитета.

	
Универзитет уметности у Београду (УУ) има пирамидалну структуру одговорности која је дефинисана Статутом УУ и пратећим актима која уређују област квалитетта. 
Савет УУ (орган управљања) и Ректор (орган пословођења) сносе коначну одговорност за спровођење политике квалитета. Сенат УУ је највиши стручни орган који усваја извештаје о самовредновању евалуацији. Централно тело је Одбор за самовредновање, обезбеђење и унапређење квалитета УУ, који чине представници наставника, сарадника, ненаставног особља и студената са сва четири факултета. 
Одбор за самовредновање, обезбеђење и унапређење квалитета УУ има осам чланова и председника. Председника именује Сенат из реда наставника на предлог ректора, а структуру чланства чине: четири члана – по један наставник кога именује сваки факултет из реда наставника; проректор задужен за уметнички односно научноистраживачки рад, односно за наставу, један члан из реда Стручне службе, кога именује Ректор, студент проректор и представник студената. Одбор се периодично састаје и спроводи активности везане за делокург свог рада, а најмање једном годишње обавештава Сенат о свом раду и о стању на подручју контроле и побољшања квалитета на Универзитету уметности. 

Актуелни чланови Одбора су: 
· др Александра Јоксимовић, ред. проф. ФЛУ, председница Одбора; 
· др ум. Миливој Вељовић, ванр. проф. ФМУ;
· др Александра Кучековић, ред. проф. ФЛУ; 
· др ум. Бранка Кузмановић, ред. проф. ФПУ;
· мр Вања Шибалић, ред. проф. ФДУ,;
· Радмила Кораћ, студент ИДС, представник студената; 
· мр Весна Поповић, ред. проф, проректор за наставу;
· мр Предраг Миладиновић, стручни сарадник у Центру за ИС, руководилац и
· студент проректор (избори за студента проректора су у току).

Одбор анализира и упоређује резултате самовредновања спроведених на УУ и на факултетима и предлаже мере за унапређење активности Универзитета у погледу контроле и унапређења квалитета.   

Одбор сваке године детаљно анализира резултате спроведене анкете и даје своје мишљење. Ове анализе и резултате разматра Веће интередисциплинарних студија, као и Сенат који их својом одлуком усваја.  
 
Из анализа спроведених анкета може се проценити квалитет како наставног, тако и ненаставног особља, начин на који студенти вреднују појединачне предмете, као и заинтересованост студената за ефикасно студирање. Анкете такође показују и степен у ком су наставници упознати с тенденцијама и принципима Болоњског процеса, њихово виђење студијских програма, квалитета управљања институцијом, као и друге податке од значаја за процену квалитета. Због малог броја студената и запослених тешко је обезбедити анонимност приликом спровођења анкета.

Након вишегодишњег искуства планира се иновирање методологоије и технике сповођења анкета како би се ефикасније дошло до што валиднијих података који ће се искористити на плану унапређења квалитета. 
Студенти су директно присутни кроз Студентски парламент и чланство у свим стручним органима (Сенат, већа факултета) са 20% удела, укључени у рад тела и органа.  Прикупљање података се врши путем анонимних студентских анкета након сваког семестра, а резултати се разматрају на седницама катедри ради доношења корективних мера.
На свим факултетима из састава Универзитета уметности,  формиране су комисије за обезбеђење и контролу квалитета и самовредновање, у складу са њиховим општим актима..

		Стандард 3: SWOT анализа 

	Предности
	Слабости

	· Постојање надлежних тела – комисија на нивоу факултета и Одбора за обезбеђење и контролу квалитета на нивоу Универзитета чији су основни задаци обезбеђење квалитета свих процеса.+++
· Равномерна заступљеност свих субјеката – наставници, органи управљања, студенти, у раду наведених комисија односно Одбора. +-
· Висок степен свести студената уметничких факултета и Универзитета као целине о важности евалуације о своим асоектима њиховог образовања. ++-
· Периодично спровођење анкета чији је циљ да се оствари мониторинг и евалуација наставног процеса, процеса руковођења, рада ненаставног особља и успеха студената.++-
· Јавност рада органа управљања и стручних органа те редовна и континуирана доступност записника са седница Сената и Савета.+-+

	· Недовољна упућеност и мотивисаност студената па и наставника да учествују у процесима обезбеђења и унапређења квалитета образовнх процеса.++-
· Понекад нејасна подела посла између универзитетских и факултетских тела која се баве унапређењем квалитета. +--
· Недостатности методологије контроле квалтета и спровођења анкета у ситуацији малих група студента. ++-
· Неопходно дефинисање механизама за примену корективних мера у области контроле квалитета. +--
· Мали број запослених у стручним службама који се баве искључиво аналитиком квалитета.+++
· Спорост у примени мера пошто доста времена пролази од тренутка уочавања проблема у анкетама до имплементације промена у наставни план.+-

	Могућности
	Опасности

	· Обезбеђење унапређења квалитета у складу са Стратегијом развоја образовања и васпитања у РС до 2030.
· Снажније повезивање са образовним сиситемима ван граница наше земље, посебно са територије Европе са циљем унапређења и размене знања чији је императив квалитет. +++
· Укључивање бивших студената у тела за квалитет ради спољне критике програма.. ++
	· Недовољна финансијска подршка за подизање квалитета образовних процеса и управљање образовним процесима на нивоу Универзитета.++-
· Замор од анкета и пад мотивације студената и наставника за учешће у оцењивању ако изостану видљиве промене. ++-
· Честе промене законских оквира и стандарда за акредитацију студијских програма и установа. ++
· Административна инертност и опасност да се рад тела за квалитет сведе на формално „попуњавање папира” и испуњавање форме за акредитацију.+++



Предлог мера и активности за унапређење квалитета Стандарда 3:
· Јачање организационе структуре: а) Именовање административног координатора за квалитет на сваком факултету који би био спона између комисија и централног Одбора УУ; б) Увођење обавезних заједничких састанака председника комисија за квалитет сва четири факултета и председника Одбора УУ ради синхронизације критеријума.
· Унапређење улоге студената и наставника: а) Организовање инфодана за студенте прве године о важности система квалитета и њиховој улози у доношењу одлука; б) Увођење годишње специјализоване награде /признања за наставнике који су на основу резултата анкета и самоевалуације остварили највећи напредак у квалитету наставе.
· Повратна спрега и корективне мере: а) Увођење обавезе да шефови катедри поднесу кратак извештај студентима (нпр. преко сајта или друштвених мрежа) о томе шта је преузето поводом лоше оцењених параметара из претходне године; б) Увођење механизма „саветодавне посете” колега са других катедри (Peer-review) као превентивне мере пре званичне екстерне провере.


	Показатељи и прилози за стандард 3:
Прилог 3.1. Формално успостављено тело (комисија, одбор) са конкретном одговорношћу за унутрашње осигурање квалитета у високошколској установи (извод из Статута) и опис рада (до 100 речи) 
Прилог 3.2. Списак свих анкета 
Прилог 3.3 Документ о анализи резултата анкета и о усвајању корективних и превентивних мера 




	Стандард  4:  Квалитет студијског програма 

	
Универзитет уметности и факултети у његовом саставу организују наставу за стицање високог образовања на сва три нивоа: основним, мастер и докторским академским студијама усаглашено са Законом о високом образовању (2018, 2023, 2025.) и Стандардима за акредитацију студијских програма. 

Универзитет прати све актуелне друштвене и образовне трендове; међународне препоруке за област образовања уопште, а посебно уметничког образовања; домаћа стратешка документа укључујући и акционе планове који из њих проистичу, а која доносе надлежна Министарства. У том смислу специфичност Универзитета уметности је систематско развијање студијских програма у пољу уметности, њихово унапређивање и усклађивање уз поштовање достигнућа вишедеценијске традиције и савремене праксе. 

Приликом креирања садржаја и структуре студијских програма поштују се: број часова активне наставе предвиђен стандардима за акедитацију; заступљеност и адекватан однос свих дисциплина, свих врста и типова предмета; балансирано оптерећење студента и дозвољено оптерећење наставника. Наставни предмети на свим студијских програмима имају јасно дефинисане: услове за похађање наставе; циљ, исход и садржај предмета; препоручену литературу, број часова активне наставе и начин формирања оцене у коме учетвују различити облици провере знања. Приликом креирања студијских програма и појединачних наставних предмета, води се рачуна о оптималном оптерећењу студента које се исказује кроз систем ЕСПБ бодова. Постигнућа и напредовања студената периодично се прате, кроз проверу и процену предиспитних и испитних обавеза и укупан систем оцењивања. 

Универзитет уметности у Београду кроз рад стручних тела посебно води бригу: да исходи учења на сваком студијском програму буду адекватни; да уметничка, стручна и теоријска знања и компетенције које студенти добијају испрате савремене уметничке и образовне трендове, како би се студнетима обезбедило адекватно запошљавање, конкурентност на тржишту рада, односно даље школовање. У том смислу Универзитет иницира, учествује и реализује низ активности, као што су: пројекат мобилности студената, наставника и ненаставног особља - Erasmus+, као и програми КА2 Јачање капацитета у високом образовању – пројекат MAGNET (Унапређивање менаџерских вештина и квалитета управљања кроз подучавање), пројекту Heilbronn in Europe And in the Danube Region (HEAD), чији је носилац Hochschule Heilbronn – University of Applied Sciences у савезној покрајини Баден-Виртемберг у Немачкој који се реализује од 2024. фо 2027. године,а чији је циљ јачању сарадње у оквиру Дунавске регије. и Европској универзитетској алијанса IN.TUNE. 

Пројекат In.Tune је пријављен и уговорен током 2023. године, а почетак његове реализације био је 1. јануара 2024. У питању је Еразмус+ алијанса у области музике коју чини 8 европских партнера: Музичка академија у Ослу (координатор алијансе), Краљевски конзерваторијум у Хагу, Музички конзерваторијум у Паризу, Висока музичка школа у Барселони, Национални универзитет за музику у Букурешту, Универзитет за музику у Бечу, Сибелијус музичка академија УНИАРТС Хелсинки и Факултет музичке уметности Универзитета уметности у Београду. 

Поступци одобрења, праћења и контроле реализације и контроле студијских програма који се изводе на факултетима Универзитета уметности и Универзитету уметности (програми интердисциплинарних студија) дефинисан је Статутом Универзитета. Ови послови поверени су: Сенату као највишем стручном органу Универзитета уметности и Ректорском колегијуму који чине ректор, проректори, студент-проректор и генерални секретар. У оквру својих овлашћења Сенат између осталог одлучује о свим питањима везаним за: усвајање и усклађивање студијских програма; прати, обезбеђује, унапређује и развија квалитет студијских програма, наставе и услова рада; спроводи политику унапређења квалитета наставе и унапређења уметничког, уметничкоистраживачког и научноистраживачког рада; проверава испуњење обавеза Универзитета уметности и факултета у његовом саставу у погледу квалитета студијских програма и наставе. 

Приликом расправа о питањима која се односе на: осигурање квалитета наставе, реформу студијских програма, анализу ефикасности студирања и утврђивање броја ЕСПБ бодова, дисциплинску одговорност студената, одлуке доноси 25 чланова Сената, с обзиром да о овим питањима право гласа имају и 4 представника студената које бира Студентски парламент Универзитета уметности у складу са својим општим актом.  Истовремено наглашавамо да је присуство студената обезбеђено у раду свих тела и органа Универзитета: Савет, Сенат, Ректорски колегијум, Веће интердисциплинарних студија. 

С обзиром на специфичност запошљавања студента који су своје студије завршили на факултетима Универзитета уметности као и на самом Универзитету, нисмо у прилици да искључиво или стандардно преко Националне службе за запошљавање пратимо запошљавање и ставове послодаваца о знањима и вештинама наших студнета. Овај процес се одвија кроз сарадњу и контакте са уметничким удружењима и организацијама, установама културе, али и посредством програма и активности медија, галерија, музеја, културних центара, концертних дворана и других простора у којима се изводе музички програми, позоришта, филмских продукцијских кућа, маркетиншких и адвертајзинг агенција... Наставници и сарадници Универзитета уметности су у најнепосреднијим контактима са својим студентима и након завршетка студија. Многи од њих заједнички раде на уметничким пројектима и на тај начин факултети и Универзитет имају информације о професионалним ангажовањима алумнија. 

Један од пројеката који би значно помогао информисање о каријери студената који су завршили неки од нивоа студија на Универзитету уметности, њихово повезивање и умержавање било би оснивање Алумни клуба, на чему се ради – прикупљају се подаци са факултета, а 2023. године је публикована монографија и на сајт постављена интерактивна платформа преко које је могуће претражити све алумније свих факултета. и Универзитета.  
 
Универзитет улаже велике напоре да кроз два паралелна процеса - процес евалуације студијских програма и процес усавршавања истих, што адекватније одговори на образовне, друштвене, културне, уметничке потребе, потребе привреде, глобалног тржишта уметности и знања.  

У оквиру материјала за акредитацију, за све студијске програме прецизно су дефинисани захтеви и обавезе студената везани за заврши рад било да је реч о дипломском и мастер раду или докторском уметничком пројекту или докторској дисертацији. Целокупна процедура одбране завршних радова на свим нивоима студија одвија се јавно и транспарентно, уз поштовање свих превиђених процедура. Када је реч о интердисциплинарним студијама које се реализују на Универзитету уметности све обавезе студената и захтеви везани за мастер и докторски рад дефинисани су Правилима студирања на интердисциплинарним студијама. 

На основу извештаја факултетских комисија за обезбеђење квалитета, као и извештаја Центра за интердисциплинарне студије, може се закључити да су на свим факултетима, као и на Универзитету, успостављени механизми којима се прате постигнућа студената (оцене, пролазност, редвно испуњавање обавеза). Обезбеђује се повратна информација од студената и наставника, а показана је и спремност да се у складу с тим подацима у предмете или студијске програме уносе одређене корекције. 

Уз акредитоване студијске програме који се реализују на Факултетима, на Универзитету уметности се изводи настава на два програма мастер и три програма докторских студија:  

Мастер академске студије:
· Културна политика и менaџмент у култури (UNESCO катедра), заједнички програм Универзитета уметности са Универзитетом Лион 2, Лион, Француска 
· Уметност и дизајн видео игара, као програм који је покренут 2021. године на основу конкурса Министартсва просвете и организације Дигитална Србија, са атипичним трајањем од 3 семестра и 90 ЕСПБ. 
Докторске нучне студије:  
• Теорија уметности и медија (акредитација програма је истекла 2024. године и у плану је предаја 2026. године материјала за акредитацију новог програма Студије уметности и нових медија)    
Докторске студије уметности:   
• Вишемедијска уметност  
• Дигитaлна уметност 

Посебну пажњу Универзитет уметности поклања успостављању међународних заједничких студијских програма. Тренутно се реализује само један (у претходном периоду смо имали два) међународни мастер програм. Реч је о програму Културна политика и менaџмент у култури, UNESCO катедра, врло специфичног професионалног усмерења у области менаџмента у култури и уметности, културне политике, комуникација и медија. Настава на овом програму се реализује на енглеском и француском језику. Програм ужива велики домаћи и међународни углед, стекао је титулу UNESCO катедре и привлачи студенте из балканских земаља, али и из Европе и света.  

Такође, један од начина да побољшамо понуду програма и будемо актуелни и усклађени са потребама тржишта рада јесте реалиазација мастер програма – Уметност и дизајн видео игара, који реализујемо у партнерству са Математичким факултетом Универзитета у Београду. 

Универзитет уметности нема могућност да анализира резултате анкета о мишљењу дипломираних студената о квалитету студијског програма и постигнутим исходима учења, као и да анализира резултате анкета о задовољству послодаваца стеченим квалификацијама дипломираних студената, мада постоје покушаји у овом правцу (Прилог из компаније Убисофт). Ово је готово немогуће извести због великог и разноврсног броја послодаваца, као и чињенице да су бројни бивши студенти ангажовани као слободни уметници – без сталног радног односа и послодавца. Планирамо да размотримо могућности да у систем евалуације уведемо и горе наведене анкете.  


	Стандард 4: SWOT анализа 
	

	Предности
	Слабости

	· Вишедеценијска традиције и искуство у високом уметничком  образовању.+++
· Усклађеност садржаја и циљева  студијских програма са исходима учења.++
· Јасна веза између практичне наставе и финалних уметничких компетенција. +++
· Доминација менторског рада (1-на-1) који омогућава персонализован развој талента.++
· Постоји међусобна усаглашеност исхода учења и очекиваних компетенција базираних на дескрипторима квалификација одређеног циклуса образовања. +++
·  Велики број заинтерсованих кандидата за упис на студијске програме факултета УУ те могућност за одабир најквалитетнијих/најталентованијих  кандидата. +++
· Међународна упоредивост и крикулуми су усклађени са водећим европским уметничким академијама.++-
· Перманентна и квалитетна сарадња са установама културе и уметничке продукције у Београду и Србији.++

	·  Опадање интересовања за студије на студијским програмима интердисциплинарних студија Универзитета уметности. +++
·  Простори и опрема за извђење наставе на интердисциплинарним студијама УУ задовољавају акредитационе стандарде, али су неопходна стална унапређења техничке базе за извођење наставе – посебно на докторским студијама уметности. ++
·  Студенти докторских студија врло често су запослени или слободни уметници са великим ангажманом због чега нису у могућности да благовремено заврше студије. ++ 
·  Недостатак финансијских и техничких могућности за развој система учења на даљину у пуном обиму. ++-
·  Често неслагање између номиналних ЕСПБ бодова и стварног времена које студенти проводе у атељеима/вежбаоницама.+-
· Недостатак истински изборних предмета ван матичног факултета/одсека.++-
· Недовољно развијен систем за праћење каријерног пута након дипломирања.+-


	Могућности
	Опасности

	·  Увођење нових семинара, курсева, хабова за уметнике којим би се унапредиле њихове стручне, презентационе и предузетничке вештине у области уметности. +++
·  Снажније повезивање свих субјеката високог уметнчког образовања у процес самовредновања, конроле и унапређења квалитета. +++
· Оснивање алумни организације – платформе, веб сајта, клуба, преко које би се одржавала стална и чвршћа веза бивших и садашњих студената чиме би се добиле информације о развоју каријере и запошљивости уметника. +++
· Увођење програма који спајају класичну уметност и нове технологије (VR, AI, Gaming). ++
· Институационално повезивање унверзитета кроз споразуме и протоколе о сарадњи са свим најрелевантнијим уметничким иснтитуцијама и организацијама, привредним организацијама, научним, надлежним министарством. ++
·  Покретања нових студијских програма усаглашених са трендовима и потребама тржишта, посебно креативних индустрија (нови програми попут Менаџмент дигиталних медија на ФДУ, Ивент менаџмент на УУ, Културна дипломатија на УУ, Уметност дигиталних медија УУ... ). ++
· Отварање могућности перменатне едукације и учешће на семинарима и радионицама које обезбеђују стицање педагошких компетенција наставника. +++
· Добра усклађеност циљева, садржаја студијских програма и исхода учења. ++
· Јачање сарадње са установама култире и уметности (позоришта, галерије, музеји) кроз формалне уговоре ++
	·  Недовољно интересовање студената да учетвују у процесима провере квалитета и вредновања студијских програма +++
·  Скуп и компликован процес акредитације нових и постојећих програма. +++ 
· Ризик да класични уметнички профили теже пронађу стабилно запослење у економији која се мења. +-
· Опасност од засићења тржишта одређеним образовним профилима уметности.


	Предлог мера и активности за унапређење квалитета стандарда 4 
· Развијање аутономије Универзитета и Факултета у његовом саставу.
· Ревизија оптерећења и ЕСПБ бодова: а) Спровести “Тајм-лог” (Time-log) истраживање на узорку предмета (нпр. главни предмет) како би се утврдило стварно време потребно студентима за рад. Уколико је оптерећење веће од 30 сати по боду, извршити прерасподелу бодова у курикулуму; б) Додатно прецизирати дескрипторе квалификација у складу са Европским оквиром квалификација (EQF), посебно за докторске уметничке студије.
· Осавремењивање наставе и учења: а) Увести у сваки студијски програм најмање један модул/курс који се бави менаџментом у култури или дигиталним технологијама у уметности; б) Пројектно-оријентисана настава кроз подстицање заједничких пројеката студента како би се јачала функционална интеграција знања.
· Повезивање уметничког образовања са тржиштем и праксом: а) Једном годишње организовати округли сто са представницима јавне управе - Националне службе за запошљавање, медијских кућа, установа културе и уметности ради анализе потребних вештина; б) Креирање јавног дигиталног репозиторијума дипломских радова и портфолија студанта ради веће видљивости послодавцима.
· Транспарентност и информисање: а) Израдити једноставан онлајн приказ за сваки 
програм где су “исходи учења” преведени на језик “Шта ћу знати да радим” односно компетенције којима ће студент овладати; б) Јасно дефинисати однос између теоријског и практичног дела мастер рада/докторског уметничког пројекта, како би критеријуми оцењивања били уједначени на нивоу Универзитета.
· Рационалније оптерећења и јасније вредновање ваннаставних активности студента. 
· Нови модели интернационализације, мобилности и размене искустава. 

	Показатељи и прилози за стандард  4:
Табела 4.1. Листа  свих студијских  програма  који  су  акредитовани  на  високошколској установи  од 2011. године са укупним бројем уписаних студената на свим годинама студија у текућој и претходне 2 школске године
Табела 4.2. Број и проценат  дипломираних  студената (у  односу  на  број  уписаних)  у претходне 3 школске године у  оквиру  акредитованих  студијских програма. Ови подаци се израчунавају тако што се укупан број студената који су дипломирали у школској години (до 30. 09.) подели бројем студената уписаних у прву годину студија исте школске године. Податке показати посебно за сваки ниво студија. 
Табела 4.3. Просечно трајање студија у претходне 3 школске године. Овај податак се добија тако што се за студенте који су дипломирали до краја школске године (до 30.09.) израчуна просечно трајање студирања. Податке показати посебно за сваки ниво студија. 
Прилог 4.1. Анализа резултата анкета о мишљењу дипломираних студената о квалитету студијког програма и постигнутим исходима учења. 
Прилог 4.2. Анализа резултата анкета о задовољству послодаваца стеченим квалификацијама дипломаца.




	Стандард 5: Квалитет наставног процеса

	
Праћење квалитета наставног процеса на сва четири факултета и Универзитету уметности одвија се кроз континуиране активности тела и органа  сваког факултета, као и наставника и студената.  

У циљу обезбеђења квалитета и унапређења наставног процеса и услова студирања уз факултетске Комисије за обезбеђење и контролу квалитета и самовредновање, значајно место има и Одбор за обезбеђење и контролу квалитета Универзитета уметности. У складу са Законом о високом образовању РС (2025); стратешким документом (Стратегија обезбеђења квалитета Универзитета уметности) и Правилником за обезбеђење квалитета, обезбеђено је успостављање механизама и процеса контроле и унапређења квалитета и самовредновање. Надлежна тела (Одбор за Универзитет и комисије за факултете) прате квалитет извођења наставе и вежби, процесе реализације предиспитних и испитних обавеза, развој студијских програма и предмета, успешност и постигнућа студената у наставном процесу. На основу прикупљених инфромација периодично се спроводе евалуације наставног процеса од стране наставника и студената чији је примарни циљ унапређење квалитета наставног процеса. 

У случају да су уоче неправилности, успостављени су механизми (Извештаји Комисија и Одбора) којима се органима управљања скреће пажња, што је основ за предузимање корака и мера у смислу отклањања уочених недостатака. Истовремено, добијени подаци се користе и за унапређење свих сегмената наставног процеса. 

Пред почетак сваке школске година на факултетима и на Универзитету, дефинише се календар наставе, план и програм рада за ту годину који садржи податке о обавезним и изборним предметима, броју ЕСПБ бодова сваког предмета, условима, циљевима, садржају  и структури студијских програма и предмета, распореду извођења наставе, начину оцењивања, списак уџбеника, обавезне и допунске литературе, податке о наставницима и сарадницима на предмеима и студијским програмима. Током школске године континуирано се прати реализација дефинисаних наставних планова и студијских програма. 

Квалитет наставног процеса обезбеђује се ангажовањем одговарајућег броја наставника и сарадника са репрезентативним уметничким и научним референцама, врхунским професионалним радом, активним укључивањем студената у наставни процес, сталним повезивањем уметничке, теоријске и стручно-уметничке наставе са практичним активностима. У настави се инсистира на коришћењу савремених наставних средстава, поштовању плана и програма извођења наставе, континуираном праћењу квалитета наставе, професионалном и коректном односу наставника и сарадника према студентима, индивидуалном приступу у раду са студентима, интерактивности у настави, уз подстицање студената на активност и креативност, али и самосталност у раду и примену стечених знања.

Наставни, уметнички, научни и истраживачки рад остварују наставници и сарадници на Факултетима. У делу наставног процеса могу учествовати истакнути уметници и истраживачи. Наставна звања на Факултетима су: доцент, ванредни професор и редовни професор. Сарадничка звања су: асистент, асистент са докторатом, уметнички сарадник, виши уметнички сарадник и самостални уметнички сарадник. 

Наставник је дужан да на почетку наставе из сваког предмета информише студенте о свим релевантним подацима везаним за предмет: садржају и методским јединицама, облицима извођења наставе, вежбама и практичној настави, наставницима и сарадницима ангажованим на предмету, потребној литератури за савладавање градива, терминима за консултације, предиспитним и испитним обавезама и другом. 

Настава из већине предмета који се изводе на факултетима и Универзитету уметности, реализује се у малим групама, укључује и индивидуалну наставу, што обезбеђује интерактивност и усклађено је са специфичностима и стандардима уметничке едукације. Наставници и сарадници током извођења разних облика наставе (предавања, вежбе, консултативна настава, рад са студентима током професионалне праксе, менторског рада при изради семинарских, мастер и докторских радова, пројектне наставе) доследно се придржавају одговарајућих правилника и процедура. Значајан део наставног процеса на факултетима и Универзитету уметности реализује се кроз сарадњу и делове практичне наставе који су везани за сарадњу и рад у установама културе и уметности, као добре основе за будуће професионално ангажовање професионалаца. 

Квалитет наставног процеса осим кроз евалуацију, прати се кроз организовање и процену периодичних и обавезних годишњих јавних: изложби, концерата, представа, пројекција, приказивањем радова студената насталих у процесу наставе за све године основних академских студија и завршних радова студената мастер академских студија одбрањених у претходној школској години студија. Јавне презентације и извођења су карактеристика практичних делова докторских уметничких пројеката који претходе јавној одбрани. 

У претходном процесу самовредновања уочени су проблеми везани за материјално-техничке, па и просторне услове извођења наставе. Проблеми везани за просторе и даље су присутни на чак три од четири факултета из састaва Универзитета уметности (ФМУ, ФПУ и ФЛУ), док је захваљујући значајним финансијским улагањима унапређена техничка основа за извођење наставе из теоријских и уметничких предмета што је за неке студијске програме попут Нови медији (ФЛУ), Дигитална уметност и Вишемедијска уметност (докторски програми Универзитета уметности), императив. 

У склопу унапређења наставног процеса су активности везане за проширење и обнављање библиотечког фонда, приступа иностраним базама података, набавку релевантних домаћих и међународних часописа. Факултети интензивно раде на обезбеђивању средстава и услова за публиковање монографија, као и чланака  наставника, сарадника и студената, посебно докторанада. Интензивно се негује издавачка активност у смислу чега је Факултет музичке уметности издавач часописа који је категоризован као М23, а Факултет драмских уметности часописа у категорији М24. 

У циљу унапређења наставног процеса, факултети и Универзитет, издвајају се средства за финансирање студијских боравака и учешћа на конференцијама и семнарима наставника и сарадника. Истовремено се труде да организују међународне конференције, уметничке и научне скупове, предавања и радионице са страним и домаћи учесницима и са темама релевантним за унапређење знања студената и компетенција наставника и сарадника. Посебно истичемо и традиционалну Међународну летњу школу Универзитета уметности која има снажан импакт у смислу спровођења стратегије интернационализације нашег Универзитета и јачања мобилности студената и наставника. Слична ситуација је и са Интердисциплинарним студијама УУ које су значјна развојна активност којом се учвршћује повезаност Универзитета уметности и његових факултета, подстиче сарадња наставника и сарадника и снажно инситира на увођењу иноватних интердисциплинарних уметничких и научних пракси. Посебно истичемо међународни мастер програм Културна политика и менаџмент у култури који има статус УНЕСКО катедре.  

	Стандард 5: SWOT анализа 

	Предности
	Слабости

	· Постојање одговарајућих тела (Одбора и Комисија) које континуирано делују и периодично спроводе провере и дају предлог мера за унапређење наставног процеса. ++
· Интеграција уметничке праксе у свакодневну наставу. +++
· Врхунска компетентност наставног кадра (признати уметници).+++ 
· Информације о наставним плановима, предметима и распореду наставе јавно су доступне на сајтовима и огласним таблама на факултетима и Универзитету. ++
· Наставници и сарадници укључени у наставни процес поседују врхунске уметничке и научне референце и обимно и квалитетно педагошко и стручно  искуство. ++-
· Развијен систем и јасно постављени принципи избора и критеријуми за  проверу компетентности наставника и сарадника приликом избора у звање. +++
· Јасна веза између практичне наставе и финалних уметничких компетенција.++ 
· Врло велика и квалитетна уметничка продукција наставника, сарадника и студената кроз коју се Универзитет уметности афирмише као највећи продуцент у култури и уметности Србије.+++
· Висок степен интерактивности и менторски рад (1 на 1). +++
· Курикулуми су усклађени са водећим европским уметничким академијама ++- 
	· Недовољно често преиспитивање и иновирање стратегије обезбеђења квалитета како на нивоу Универзитета, тако и на нивоу Факултета. ++ 
· Неравномерна оптерећеност наставника и сарадника. ++
· Често неслагање између номиналних ЕСПБ бодова и стварног времена које студенти проводе у атељеима/вежбаоницама. ++
· Неуједначеност у коришћењу дигиталних платформи међу свим катедрама.+-
· Недовољни просторни ресурси за извођење појединих облика наставе. +++
· Недовољна финансијска средства неопходна за осавремењивање наставног процеса, лабораторија и радионица имајући у виду разлоликост наставе. +++
· Велики број предмета на готово свим студијским програмима није покривен уџбеницима због специфичности садржаја и природе едукације у пољу уметности. +++


	Могућности
	Опасности

	· Студијским програмима се може снажно деловати на плану унапређења  уметничког и уопште високошколског образовања у складу са стратешким опредељењима државе. +++
· Увођење програма који спајају класичну уметност и нове технологије (VR, AI, Gaming)..  +++ 
· Боља координација у организовању наставе кроз снажније повезивање факултета чиме би се оствариле одређене уштеде и смањило оптерећење наставника. ++ 
· Побољшање доступности и интензивнија промоција студијских програма као и анимација заинтересованих кандидата. +++ 
· Стално унапређење курикулума и  иновирање метода и техника извођљња наставе. +++
· Креирање и акредитовање програма на страном језику. +++
· Даљи развој међународне сарадње кроз уметничке докторске студије.
· Веће укључивање експерата из индустрије (медији, дигитални дизајн). +++
· Јачање сарадње са културним институцијама (позоришта, галерије, музеји) кроз формалне уговоре.+++ 
· Интензивнија и обимнија партиципација студената у оцени квалитета наставног процеса и унапређење методологије овог процеса. ++  
· Учешће на међународним пројектима кроз које ће се обезбедити капацитети за унапређење укупне, а посебно практичне и пројектне наставе (Еразмус пројекти, Хоризоне 2020, КОСТ пројекти). ++
	· Ризик да класични уметнички профили теже пронађу стабилно запослење у економији која се мења. +++.
· Недостатак средстава за стално ажурирање специфичне опреме (камере, софтвери).--+
· Опадање интересовања за традиционалне уметничке дисциплине у односу на комерцијалне.+-
· Недостатак материјалних и финансијских средстава за реализацију предвиђених програма. +++ 
· Забрана запошљавања помоћног особља који су врло битни за одвијање процеса наставе посебно на уметнилким предметима и студијским програмима. 
· Недостатак простора. +++
· Недовољна развијеност  информационо-комуникационог система факултета и Универзитета. ++
· Неприхватање нових, технолошки модерних, средстава комуникације од стране појединих наставника и сарадника. ++ 




	Предлог мера и активности за унапређење квалитета Стандарда 5: 
· Дигитализација силабуса: Увођење јединствене платформе (нпр. Moodle или ажурирани студентски портал) где ће сви материјали и планови рада бити интерактивни и доступни у реалном времену.
· Педагошко усавршавање: Организовање кратких курсева за наставнике о савременим дидактичким методама у високошколској уметничкој настави.
· Јачање повратне информације: Увођење „фокус група” са студентима средином семестра (mid-term review) како би се корективне мере спровеле пре завршетка курса, а не само ретроактивно.
· Модернизација ресурса: Континуирано лобирање за набавку нове техничке опреме која је неопходна за савремене исходе учења у областима филма, звука и дигиталних уметности.

	Показатељи и прилози за стандард  5:
Прилог  5.1. Анализа резултата анкета студената о квалитету наставног процеса 
Прилог 5.2. Процедуре и поступци који обезбеђују поштовање плана и распореда наставе:  

Прилог 5.3. Доказ о спроведеним активностима којима се подстиче стицање активних компетенција наставника и сарадника


[bookmark: _Hlk231470681] 


	Стандард 6: Квалитет научноистраживачког, уметничког и стручног рада 

	
Универзитет уметности у Београду представља високошколску образовну установу која има јединствен значај за уметност и културу, односно образовање у области уметности и културе у Републици Србији. Својим специфичним образовним пољем чији је фокус на уметничкој едукацији очекивано је постављање уметничкоистраживачког рада на прво место, с обзиром да је он приоритетан за ову самосталну високошколску установу, али не умањујући значај присуства научноистраживачког и стручног рада који такође имају значајно и запажено место. 

Студијски програми факултета и Универзитета уметности конципирани су тако да су образовни процеси снажно прожети уметничким и научним истраживањима односно уметничким и другим облицима стручне праксе. Уметничкоистраживачи рад на Универзитету уметности усмерен је на све уметничке области, научна истраживања су усмерена на мање или више уникатне области у оквиру друштвено-хуманистичких наука, док су на Факултету примењених уметности присутна истраживања која једним делом залазе и у област природних наука. 

Циљеви научноистраживачког рада Универзитета уметности усклађени су са Стратегијом научног и технолошког развоја Републике Србије и осталим националним нормативним стандардима; усмерени су ка развоју матичних наука и научних дисциплина, као и у правцу развоја методолошки интердисциплинарног приступа у научноистраживачком раду. Средином 2018. године Универзитет уметности је акредитован за научно-истраживачки рад чиме је добио статус научно-истраживачке организације (НИО) што је отворило нове могућности, значајно унапредило и повећао обим научно-истраживачих активности. 

Уметничкоистраживачки, научноистраживачки и стручни рад наставника, сарадника и студента се континуирано прати и о њему се редовно извештава Сенат Универзитета уметности на својим седницама сваког месеца. Истовремено сви факултети и Универзитет редовно су информисани о свим међусобним активностима од којих се неке реализују и као заједнички пројекти два или више факултета. Наставници су као уметници, односно научници, обавезни да се баве стваралаштвом, уметничким и научним истраживачким радом. О својим постигнућима у области уметничког, научног и стручног рада наставници воде евиденцију којом доказују своје капацитете за избор у одређена наставничка или сарадничка звања. Истовремено резултати истраживачког рада су врло важни и представљају се у процесу акредитације где се у тзв. картонима наставника спецификују компетенције за рад на одређеним предметима и релевантни резултати рада наставника. Индивидуална успешност наставника, значај уметничког и уметничкоистраживачког рада, награде и признања за исти се посебно вреднују приликом избора наставника у звања. Искуства и сазнања до којих долазе наставници и сарадници Универзитета уметности радећи на својим уметничким и научним пројектима значајним делом се интегришу и осавремењују наставни процес.

Универзитет систематски прати и оцењује обим и квалитет уметничког и истраживачког рада наставника и сарадника трудећи се да подстиче и обезбеди адекватне услове за његов развој и повезивање са наставним процесом. Резултати уметничкоистраживачког и научноистраживачког рада имају велики значај за реализацију докторских уметничких и научних студија, с обзиром да се кроз референце наставника доказују њихови капацитети за предавачки и менторски рад на овом, највишем нивоу студија. 

Планови развоја научног и уметничког подмлатка интегрални су део истраживачке стратегије и факултета и Универзитета, те се инсиситира на давању подршке младим научницима и уметицима у њиховим истраживања.

Универзитет уметности je потписник Еразмус повељу за високо образовање  (Erasmus Charter for Higher Education ECHE) за период 2021-2027. Потписивањем Еразмус повеље, Универзитет потврђује да учешће у програму Еразмус+ представља део његове институционалне стратегије модернизације и интернационализације. У циљу припреме за аолицирање и надамо се потписивања Повење за нови циклус, тела Универзитета уметности су усвојила Стратегију интернационализације Универзитета уметности 2025-2029. година. Овим документом исказано је снажно опредељење за процес интернационализације, сарадње и хармонизацију са европском образовним и научним и генерално истраживачким простором те припрему за учешће и аплицирање на међународним позивима за уметничко-истраживачке и наулно-истраживачке пројекте истраживања. 
Неки од пројеката за које је Универзитет уметности до сада конкурисао и имао успешно учешће су: Темпус, Еразмус, Еразмус + пројекти, Horizone Europa, КОСТ пројекти (COST - European Cooperation in Science and Technology), пројекти мобилности, конкурси Министарства културе, Министартсва науке, Министартсва просвете, Секретаријата за културу Скупштине града Београда,  итд. 

У погледу јединствених уметничких истраживања издваја се међународна Летња уметничка школа Универзитета уметности која се одржавала континуирано од 2001. Године, и то сваки пут у другом граду, у чијим радионицама као предавачи, руководиоци радионица и полазници учетсвују наставници и студенти са партнерских уметничких факултета из земље, Европе и света.  У протеклом периоду Летња школа Универзитета уметности одржана је 2023. године у Зајечару, на археолошком локалитету Виминацијум и 2024. године у Кикинди, а на залост 2025. године због студентских протеста није органозована. За ову 2026. годину планирана је органиозација у партнерству са Универзитетом у Приштини са провременим седиштем у Косовској Митровици тачније Факултетом уметности. 

Издавачка делтност је присутна на факултетима, те се највећи део стручне литературе и престижних часописа из области уметности и наука о уметности публикује на факултетима Универзитета уметности, док је Универзитет уметности одлучио да због лоше финансијске и кадровске ситуације за неко време смањи или у потпуности престане са обављањем издавачке делатности. Управа универзитета као и велики број наставника и сарадника сматрају да је издавачка делатност једна од важних интегративних функција и да би било нужно у наредном периоду обновити њено постојање и активности у циљу публиковања интердисциплинарних и капиталних дела од значаја за високо уметничко образовање. У том смислу Комисија за издавачку делатност Универзитета се периодично састаје, обично почетком календарске године, са циљем дефинисања издавачког плана за одређену годину. Ова Комсиија дефинише оквире издавачке делатности као и предлоге професора који дају иницијативе да њихова капитална дела буду публикована у издању Универзитета. Посебно место у издавачком плану ће заузети Монографија чије публиковање се планира за 2027. годину поводом 70 година Универзитета уметности. 

У склопу међународног повезивања, Универзитет уметности активно партиципира у међународним и регионалним организацијама: ЕLIA Европска лига уметничких школа; УниАдрион; ENCATC - Европска мрежа за културну политику и менаџмент; CILECT - Међународна асоцијација филмских и телевизијских школа, AEC - Европска асоцијација музичких конзерваторијума; Ректорски форум земаља југоисточне Европе и западног Балкана.         

	Стандард 6: SWOT анализа 

	Предности
	Слабости

	· Престижни резултати у области уметничког, научног и стручног рада који остварују и за које су награђени наставници и сарадници Универзитета. +++
· Чланство и контуирано активно учешће у раду значајних уметничких мрежа и асоцијација. +++
· Јединствен спој уметничке праксе и теоријског истраживања.++-
· Висок међународни реноме  наставника. ++
· Сарадња са најрелевантнијим установама културе, институцијама, привредним организацијамаом и медијима.++
·  Интегрисаност уметничкоистраживачког и научноистраживачког рада у образовни процесе. +++
	· Недовољна финансијска средства за развој уметничкоистраживачких пројеката. +++ 
·  Непостојање информатичке подршке за централизовано прикупљање и обраду свих релевантних података о истраживањима . ++
· Отежано квантитативно праћење уметничких резултата у традиционалним научним базама.+-
· Недостатак административних капацитета за писање великих међународних пројеката.+--


	Могућности
	Опасности

	· Интензивније учешће у међународним уметничким и научним пројектима. ++
· Снажније повезивање истраживача на интердисциплинарним пројектима у оквирима Универзитета уметности као НИО. ++
· Снажнија административна подршка и јачање канцеларије за међународну сарадњу у смислу конципирања и конкурисања за међународне пројекте и пројекте мобилности. ++
· Подстицање мобилности наставника и сарадника и снажније међународно повезивање. ++
· Веће укључивање у програме „Creative Europe”. +-
·  Комерцијализација стручних услуга (нпр. звучна постпродукција, рестаурација).++
· Развој уметничког и научног подмлатка: отварање могућности да најбољи и најталентованији  студенти остану на факултету  и оснаже потенцијал за наставни, уметничкоистраживачки рад и научноистраживачки рад. +++
· Отварање посебне пројектне линије у оквиру Фонда за науку који би пружао подршку уметничким и интердисциплинарним - уметничко-научним пројектима. ++
	· Затвореност у сопствене оквире, без разумевања могућности за мултидисциплинарна истраживања. ++
· Недовољна нормативна подршка области уметничких истраживања – конкретно недостаци Закона о науци и истраживањима. 
· Неразумевање разлика између уметничког рада и уметничких истраживања. +-
· Недостатак финансијских средстава као препрека развоју самосталних или заједничких истраживачких пројеката. +++
· Смањење националних буџета за фундаментална истраживања у хуманистици и уметности.
· Смањење доступних финансијских средстава из буџета Републике. ++-
· Појава нове пандемије која би могла утицати на реализацију редовне наставе на факултетима Универзитета уметности и могућности реализације домаћих и међународних пројеката, међународних размена, и др. ++


	Предлог мера и активности за унапређење квалитета стандарда 6:
· Дефинисати дугорочну и координирану стратегију уметничког, уметничко истраживачког и научноистраживачког развоја Универзитета и факултета. 
· Укључити већи број наставника и сарадника Универзитета у пројекте који се финансирају из међународних и националних фондова.
· Оснаживање и кадровско употпуњење канцеларије за међународну сарадњу  која би пружала снажнију логистичку подршку при аплицирању за ЕУ пројекте, чиме би се повећао обим ванбуџетског финансирања и остварили услови неопходни за добијање Еразмус повеље у високом образовању. 
· Дигитални репозиторијум уметничких дела – резултата уметничких истраживања (филмова, композиција, изложби) ради лакшег праћења квалитета и повећања цитираности.
· Увођење интерних конкурса за пројекте који повезују најмање два факултета у оквиру Универзитета (нпр. музичка и драмска уметност).
· Оснивање Фонда за уметничку изврсност: Креирање посебног фонда на пример Фонда за изврсност за награђивање наставника чији су радови објављени у врхунским међународним часописима (SCI/SSCI листа) или чија су дела награђена на светским фестивалима.
· Омогућити приступ електронским базама научних издања и повећати библиотечки фонд, посебно у погледу периодике.
· [bookmark: _30j0zll]Подстицати трансфер знања и резултата уметничког и нучног истраживања кроз консултантске активности наставника и сарадника.


	Показатељи и прилози за стандард  6: 
Табела 6.1. Назив  текућих научноистраживачких/уметничких  пројеката,  чији  су  руководиоци  наставници  стално запослени у високошколској установи. 
Табела 6.2. Списак наставника и сарадника запослених у високошколској установи, учесника у текућим домаћим и међународним пројектима 
Табела 6.3.  Збирни  преглед  научноистраживачких и уметничких резултата у установи у претходној календарској години према критеријумима Министарства и класификације уметничко-истраживачких резултата. 
Табела 6.4. Списак SCI/ ССЦИ-индексираних радова по годинама за претходни трогодишњи период. (Навести референце са редним бројем)
Табела 6.5. Листа   одбрањених  докторских   дисертација  и уметничких пројеката  (име кандидтата, име ментора,  назив дисертације и година одбране, публиковани резултати) у високошколској установи у претходне три школске године 
Табела 6.6. Списак стручних и уметничких пројеката који се тренутно реализују у установи чији  су  руководиоци  наставници  стално запослени у високошколској установи.
Табела 6.7. Списак ментора према тренутно важећим стандардима који се односи на испуњеност услова за менторе у оквиру образовно-научног, односно образовноуметничког поља, као и однос броја ментора у односу на укупан број наставника на високошколској установи. 
Прилог  6.1. Списак  награда  и признања  наставника,  сарадника  и  студената  за остварене резултате у научноистраживачком и  уметничко-истраживачком раду. 
Прилог  6.2. Однос наставника и сарадника укључених у пројекте у односу на укупан број наставника и сарадника на високошколској установи. 
Прилог  6.3.  Однос  броја  SCI-индексираних    радова  у  односу  на  укупан  број наставника и сарадника на високошколској установи.




	Стандард 7: Квалитет наставника и сарадника

	
Универзитет уметности у Београду континуирано обезбеђује квалитет наставног кадра кроз транспарентне процедуре избора у звања, које су у потпуности усклађене са Законом о високом образовању и критеријумима Националног савета за високо образовање и Националног акредитационог тела. Процеси избора су јавни, а реферати комисија доступни јавности путем званичне веб-странице Универзитета и факултета у саставу.  Током комплетног поступка максимално се поштују етички принципи у области високог образовања. Процену квалитета и испуњености услова за бављење педагошким радом кандидата на Универзитету уметности врши Комисија за избор у звање писањем извештаја о пријављеним кандидатима са предлогом за избор одређеног кандидата. Надлежно веће факултета се тајним гласањем изјашњава о извештају Комисије. Факултети могу предвидети и додатне инстанце које обезбеђују квалитетнији увид у остварења кандидата на конкурсу (надлежна катедра или кадровска комисија). Предлог одлуке факултетских Већа доставља се Сенату Универзитета уметности, који тајним гласањем врши избор кандидата и додељује одређена наставничка звања.  

Посебна пажња посвећује се специфичностима уметничких области, где се поред педагошких способности, вреднује континуирана уметничка активност и међународна репрезентативност наставника. Универзитет кроз своје центре (нпр. Центар за интердисциплинарне студије) и међународну сарадњу (ERASMUS+ и други фондови) подстиче перманентно усавршавање. Редовно се спроводе студентске анкете чији резултати служе као корективни фактор у изборима у звања, чиме се осигурава поштовање високих педагошких стандарда.”
Услови за избор наставника и сарадника на Универзитету уметности усклађени су са:
· Законом о високом образовању (2017), 
· Статутом Универзитета уметности и статутима факултета који су усаглашени са Изменама и допунама Закона о Високом образовању из марта 2025. године; 
· Правилником о јединственим минималним условима за избор у звања наставника Универзитета уметности (2019), 
· Правилником о начину и поступку заснивања радног односа и стицању звања наставника Универзитета уметности (2021).

Наставници и сарадници Универзитета уметности у Београду су компетентни стручњаци у уметничкој, односно научној области за коју су ангажовани, што се обезбеђује доследном применом критеријума за избор у звања. Они систематски и квалитетно реализују циљеве и задатке високошколских установа. Професионалне компетенције наставника се сагледавају и процењују најмање једном у петогодишњем изборном периоду, осим код наставника у звању редовних професора. Избор сарадника се врши у оквиру самих факултета који чине Универзитет уметности. 

 Велики напредак је постигнут последњих година уређивањем законске регулативе у        области уметничког истраживања.  Велика пажња се континуирано посвећује уметничком и научном подмлатку с обзиром да се од младих сарадника очекује да истовремено развијају и аутентичан уметнички израз, иновативна научна истраживања и педагошке вештине. 

Млади истраживачи у пољу уметности су стављени у равноправан положај са научним истраживачима. Отворен је пут ка стицању одговарајућих истраживачких звања и укључивању у наставни процес на Универзитету уметности, што ће довести до иновативних организационих решења и очекиваног позитивног квалитативног помака. 

Резултати педагошког рада сваког наставника процењују се на основу успеха на испитима и постигнућима на такмичењима, смотрама, фестивалима, радионицама и другим манифестацијама. Саставни део евалуације педагошких квалитета наставника представља разматрање резултата анкетирања студената. Елементи педагошког процеса које студенти овим путем оцењују се редовно анализирају и иновирају. Закључено је да на последњим анкетама наставници Универзитета уметности имају врло високе оцене педагошког рада. Ова појава се превасходно објашњава чињеницом да се педагошки процес одвија углавном у малим групама, тако да постоје услови да се наставници у потпуности посвете потребама и напретку сваког од студената. Факултети у оквиру Универзитета уметности су својим актима предвидели посебне процедуре анализе разлога и решавања проблема у случајевима да поједини наставник или сарадник добије ниску оцену у склопу студентске анкете. На предлог Одбора за обезбеђење квалитета, Сенат Универзитета уметности је дефинисао и додатне мере, у случају да наставник/сараднк не оствари напредак при поновљеном анкетирању. 

Уметничка активност наставника или сарадника се редовно евалуира сагледавањем релевантних уметничких и уметничко-истраживачких референци. У њих спадају реализовани концерти, изложбе, представе, филмови, уметнички пројекти, учешће на националним и међународним фестивалима и манифестацијама. Наставници и сарадници Универзитета уметности у Београду су изузетно активни и плодни ствараоци, који неретко представљају носиоце стваралаштва у разноврсним подручјима уметности. У турбулентном периоду пандемије Ковидом-19 настало је својеврсно затишје у реализацији многобројних уметничких пројеката, што је довело до обликовања иновативних и креативних формата уметничке комуникације. Сведоци смо да се након смиривања пандемије сфера уметничког деловања брзо ревитализовала.

На сродан начин се анализирају постигнућа наставника и сарадника у научним областима. Кандидати који конкуришу за изборе у звања у научним областима достављају податке о оствареним резултатима научноистраживачког рада у виду објављених радова, књига, уџбеника, монографија, зборника, суделовања на конгресима, семинарима и другим облицима презентовања научних достигнућа. Свакако да је и у овој области пандемија проузроковала прекид или успоравање многобројних пројеката, али су наставници и сарадници Универзитета уметности веома агилни у покретању нових инцијатива у пост-пандемијском периоду. 

Реализација програма интердисциплинарних студија на Универзитету уметности представља изузетно значајну карику у повезивању факултета који формирају Универзитет, интеграцији и сублимацији разноврсних уметничких и научних области и едуковању младих кадрова у иновативним областима усаглашеним са захтевима вибрантног тржишта рада. Стога у извођењу наставе на наведеним студијама учествују професори великог искуства са факултета из састава Универзитета уметности, као и наставници других универзитета у Србији, региона и Европе, који су право да буду предавачи остварили по основу избора за звање гостујућег професора. У избору свих наставника и сарадника примењују се високи стандарди у процени педагошке и уметничке, односно научне делатности. Наставници и сарадници на интердисциплинарним студијама се такође евалуирају путем студентских анкета. Уочено је да су и у склопу ових анкета оцене високе. Значајно је напоменути да су резултати студентске евалуације узимани у обзир приликом ангажовања наставника у наредној школској години. 

Факултети Универзитета уметности спроводе квалитетну селекцију младих кадрова кроз омогућивање разноврсних ангажмана на факултету, путем њиховог годишњег награђивања, усавршавања, студентских размена и учешћа на уметничким манифестацијама и научним скуповима.

Факултети прате, оцењују и подстичу уметничку, научну, уметничко-истраживачку, научно-истраживачку и педагошку активност наставника и сарадника. Они обезбеђују наставницима и сарадницима едукацију и усавршавање путем студијских боравака, специјализација, учешћа на уметничким, научним и стручним скуповима у Србији и иностранству. Од великог су значаја ЕРАЗМУС пројекти, као и пројекти у сарадњи са Министарством просветe; Министарством науке, технолошког развоја и иновација и Министарством за културе. У склопу Универзитета уметности и његова четири факултета организују се уметничке манифестације, научни скупови, предавања и мастер-класови професора из иностранства и одвија жива издавачка делатност. Наставници и сарадници су кључни у реализацији наведених делатности. 

	Стандард 7: SWOT анализа

	Предности
	Слабости

	· Усклађеност општих аката са националним стандардима.++
· Јавност и транспарентност поступка и услова за избор наставника и сарадника.+++
· Висок ниво уметничких референци наставног кадра (активни и признати уметници).+++
· Висока посвећеност раду са студентима и високо присуство индивидуалног, менторског рада. +++
· Усаглашеност поступка избора наставника и сарадника са законским прописима, правилима и критеријумима и поштовање начела транспарентности. +++
· Успешна међународна мобилност кроз фондове ЕУ.
· Постојање докторских уметничких студија које генеришу квалитетан кадар унутар саме институције. ++
· Избор најквалитетнијих студента у сарадничка и наставничка звања. ++-
	· Редовно спровођење студентских анкета о раду наставника.++




	· Формални проблеми у евалуацији рада наставника је мали број студената.++ 
·  Нередовно ажурирање података о резултатима рада наставника и сарадника и њиховом учешћу у уметничким и научним пројектима. ++-
·  Недостаци у предвиђеном системском  праћењу и оцењивања уметничке, научне, истраживачке и педагошке активности наставника и сарадника с обзиром на специфичност поља, обасти и дисциплина. ++
·  Немогућност објављивања радова у страним и српским часописима, што онемогућава један број наставника да партиципира у раду на докторским научним студијама, посебно у својству ментора.+++
·  Сложене процедуре за финансирање дужих студијских боравака у иностранству.++
·  Недостатак административног кадра за подршку истраживачким пројектима.++-
· Неравномерна оптерећеност наставника на различитим студијским програмима.+-

	Могућности
· Веће коришћење средстава из фондова за „едукацију едукатора” (дигиталне вештине у уметности). ++
· Отварање европског и светског образовног простора за размену наставника и сарадника, што доприноси стицању потребних компетенција и подизања квалитета наставника и сарадника.+++
· Укључивање истраживача у области науке и уметности у настави++
· Интензивнији развој уметничко-истраживачких и научно-истраживачких пројеката, као и међународне пројектне сарадње. +++
· Јачање интердисциплинарности кроз заједничке пројекте факултета УУ.++
· Квалитетна сарадња са партнерским факултетима и универзитетима из региона, Европе и света, али и истраживачких и уметничких мрежа као на пример ЕЛИА. ++
· Унапређење сарадње са индустријом креативних технологија (гејминг, дигитални дизајн).+--
	Опасности
·  Забрана запошљавања нових наставника и сарадника. ++
· Старосна структура кадра на појединим катедрама (недостатак млађих сарадника).++
· Недовољна материјална средства за „едукацију едукатора”, усавршавање ненаставног особља, као и за мобилност, усавршавање наставника и сарадника. ++
· Одлив младих уметника/стручњака у приватни сектор или иностранство.++
· Непостојање финансијских средстава којима би се награђивали посебни успеси у настави и уметничко-истраживачком односно научно-истраживачком раду. ++-
· Смањење буџетских средстава за усавршавање и учешће на међународним скуповима.++-
· Недостатак финансијских средстава за путовања и студијске посете, посебно за млађе наставнике и сараднике. ++-

	Предлог мера и активности за унапређење квалитета стандарда 7
· Развити систем подршке и формалног менторства за младе сараднике, истраживаче и асистенте како би се осигурала дугорочна политика квалитетне селекције кадрова;
· Успостављање јединствене базе уметничких и научних референци наставника која би била аутоматски повезана са сајтом Универзитета ради веће видљивости и транспарентности.
· Подизање педагошких компетенција универзитетских наставника и сарадника пре свега кроз организовање интерних радионица за наставнике на тему савремених метода педагогије у области уметности, наука о уметности, начина вредновања рада студената и примене ИКТ у настави уметности. 
· Увођење механизма за препознавање и додатно вредновање наставника који успешно воде међународне уметничке или научно-истраживачке пројекте или се истичу иновативним педагошким праксама и радом са студентиме укључујући и развој подмлатка. 
· Повећати број гостујућих предавања истакнутих стручњака из праксе и уметничке праксе како би се осигурала повезаност образовања са тржиштем рада.
· Увођење програма Педагошко менторство којим ће наставници са вишегодишњим искуством пратити рад сарадника, помоћи им у припреми плана вежби и практичног рада.


	Показатељи и прилози за стандард  7:
Табела 7.1.  Преглед  броја  наставника  по  звањима  и  статус  наставника  у
високошколској установи  (радни однос са пуним и непуним радним временом, ангажовање по уговору) 
Табела 7.2. Преглед броја сарадника и статус сарадника у високошколској установи  (радни однос са пуним и непуним радним временом, ангажовање по уговору) 
Прилог  7.1. Правилник о избору наставника и сарадника 
Прилог 7.2. Однос укупног броја студената (број студената одобрен акредитацијом помножен са бројем година трајања студијског програма) и броја запослених наставника на нивоу установе 



	Стандард 8: Квалитет студената

	Вредновање рада и постигнућа студената на Универзитету уметности се остварује кроз:
- утврђивање, јавно и јасно објављивање свих услова и критеријума за упис студената, 
- мониторинг процеса и поступка уписа нових студената,
- редовну годишњу анализу постигнућа студената,
- развијање стратегија за привлачење квалитетних кандидата за пријемне испите на свим нивоима студија,
-  стварање једнаких услова за потенцијалне студенте и обезбеђивање могућности за студирање особама у складу са афирмативним мерама, 
- константно вредновање рада и успеха студената на предиспитним и испитним обавезама 
- анализирање пролазности на испитима, дужине студирања, броја уписаних студената по студијским програмима, нивоима и годинама студија,
- анкетирање студената и укључивање истих у формулисање и спровођење корективних мера.

Универзитет уметности и факултети у његовом саставу имају врло развијен систем селекције пријављених кандидата за упис све нивое студија. Интересовање за студирање на факултетима Универзитета уметности је углавном велико, посебно на уметнички студијским програмима, тако да је неретко број пријављених кандидата вишеструко већи од броја места за које се расписује конкурс. Постоје, међутим, и студијски програми на којима је број пријављених кандидата последњих година у паду. Ту посебно истичемо  смањено интересовање нза упис на мастер студије на свим факултетуима где се бележи пад од око 30%. што би морало да буде предмет доношења нове стратегије и измене уписне политике пре свега у смислу смањења броја места за која се расписује конкурс или значајно ангажовање на плану привлачења већег броја студената посебно из региона. 

Универзитет и факултети велику пажњу посвећују транспарентном, правичном и системски квалитетно осмишљеном одабиру кандидата, искључиво у складу са њиховим талентом и проценом могућности да се исти током студија оптимално развије. Специфичност уметничке едукације на посебан начин је утицала и на реализацију конкурса за упис на научне или интердисциплинарне студијске програме, с обзиром да се и у овим случајевима осим научних потенцијала процењују афинитети кандидата за сарадњу и сналажење у уметничком амбијенту. За разлику од других универзитета у Републици за које је предвиђено полагање пријемних испита, на факултетима Универзитета уметности и Универзитету иницијално се реализују испити за проверу склоности и способности, који су обично организовани у неколико елиминаторних делова (посебно за упис на основне академске студије). На свим нивоима студија, нагласак се ставља на резултате показане на испиту провере склоности и способности и процену талента, док је успех остварен на претходним нивоима школовања далеко мање вреднован. Овакав приступ је у складу са природом уметничких професија и од првог корака припрема кандидате за услове професионалне селекције у периоду након студија. 

Процес уписа на студије на свим нивоима је јаван и транспарентан. Услови, критеријуми оцењивања и процедуре организације испита и формирања ранг листа су детаљно утврђени одговарајућим актима који су јавно доступни и доследно се примењују. Свака фаза испита провере склоности и способности прати се записнички, резултате верификују надлежне комисије и Већа, а у случају незадовољства кандидата прецизно су дефинисане процедуре подношења приговора и жалби. Приликом уписа на факултете у потпуности се поштује равноправност и једнакост кандидата и кандидаткиња без икакве дискриминације. Посебно се води рачуна о обезбеђивању услова за равнопарвно студирање особама у складу са афирмативним мерама.

Успех студената у смислу остваривања предиспитних и испитних обавеза помно се прате и анализирају Овај процес је знатно олакшан увођењем дигиталног анкетирања, чиме се подаци квалитетније статистички обрађују. Напредак је посебно видљив у организацији студентских анкета, чији се резулатати применом електронских технологија изузетно брзо и свеобухватно сагледавају и анализирају. Пролазност студената на испитима је релативно висока, а проценат студената који не заврше студије низак, пре свега на уметнички оријентисаним студијским програмима. Селекција приликом самог уписа на студије је изузетно строга, па статус студената стичу углавном веома квалитетни и мотивисани кандидати. Томе свакако доприносе и фактори везани за специфичност уметничке едукације – индивидуални рад или рад у малим групама, тако да су наставници и сарадници у могућности да се максимално посвете напретку сваког од студената.

Студенти су благовремено обавештени о свим детаљима везаним за организацију студијских програма, реализацију испита, захтевима у склопу предиспитних и испитних обавеза, као и свим правима и обавезама који су предвиђени интерним актима Универзитета и факултета. Поједини факултети штампају и специјализоване информаторе као својеврсне водиче за нове студенте, а на некима постоји и пракса организовања Дана отворених врата за заинтересоване кандидате. Сви наставни захтеви су обликовани у складу са стандардима предвиђеним законском регулативом.

Студенти су генерално, али и законским одредбама, значајно стимулисани да се активно укључе з рад органа и тела Универзитета и факултета. Закон прописује учешће 20% студената у раду свих тела факултета и универзитета. Значајно је приметити да је током и након студентских протеста у 2024. и 2025. години дошло до интензивнијег интересовања студента за учешће у свим процесима Универзитета и ширег замаха активизма првенствено са циљем поправљања њиховог положаја у образивном и друштвеном сиситему. 
Из године у годину Универзитет улаже напоре да обезбеди финансојско награђивање најбољих студената и псоебно студената генерације. У том смислу склопљен је Протокол о сарадњи, а потом и Уговор којим Ерсте банка награђује са 500 евра студенте генерације четири уметничка факултета. Након три године, протокол је продужен на још три тако да очекујемо до ће до 2028. године сваки студнет генерацији бити обухваћен овим програмом. Сматрамо да је ово једна стимулативни инструмент који ће безусловно обезбедити награђивање студента са највишим просеком оцена и ванредним успесима током образовног процеса. 


	Стандард 8: SWOT анализа

	Предности
	Слабости

	· Постојање активних студентских организација и заступљеност студената у органима управљања. +++
· Познавање потреба и праћење напретка сваког од студената +++
· Значајна предзнања, таленат па чак и професионална искуства студнета. ++
· Транспарентност и јавност свих процеса уписа кандидата на све нивое студија. ++
· Учешће студента са 20% у раду свих органа и тела факултета и Универзитета. ++-
· Потпуна дигитализација информисања путем студентског портала. +++
· Јасно дефинисани критеријуми оцењивања доступни у силабусима. ++
· Бесплатне консултације, а на неким факултетима припреме за испит провере склоности и способности.+- 
· Могућност редовних и консултација ван предвиђених термина (чак и на „даљину”) студената са наставницима и сарадницима. ++

	· Лоши просторни услови рада на чак три од четири факултета из састава Универзитета уметности.+++
· Непостојање јединственог кампуса Универзитета уметности. ++-
· Ниска пролазност на одређеним “уским грлима” (тешким предметима). ++
· Практични рад студената који често почиње већ од друге или треће године студија онемогућава студенте у редовном похађању наставе, посебно из теоријских предмета. ++
· Неравномерна дистрибуција оцена код појединих наставника. +-
· Непоштовање процедура и одговарајућих рокова за испуњење  задатака од стране појединих студената.++-
· Ограничени ресурси за студенте са тежим облицима моторичког хендикепа (инфраструктура).-- 


	Могућности
	Опасности

	· Увођење нових студијских програма, посебно на нивоу мастер студија, који би били усклађени са потребама образовног и тржишта рада. +++
· Увођење кратких програма студија, семинара и курсева којима се унапређују компетенције студената у областима за које се појавила потреба. +++
· Промоција и презентација постојећих студијских програма за које се показује недовољно интересовање. +++
· Мобилност студената кроз Еразмус+ програме.++
· Привлачење иностраних студената ++
· Повећање степена сарадње са институцијама културе и уметности као и надлежним државним органма и телима. ++
· Оснивање и развој алумни клуба студента Универзитета уметности. +++
· Увођење софтвера за аналитику учења (Learning Analytics) ради праћења напретка.
	· Депопулација, одлив студената на иностране факултета и незаинтересованост за студирање. +++
· Незаинтересованост студента за одговарајуће облике студентског организовања, деловања и учешћа у одлучивању, у складу са законским могућностима.+-
· Недовољна развијеност сервиса за подршку каријери и праксу.++
· Хиперпродукција оцена (инфлација оцена) која може угрозити репутацију. ++
· Стално смањење буџетских средстава предвиђених за финансирање уметничког образовања. +++



	Предлог мера и активности за унапређење квалитета Стандарда 8:
· Унапређење система оцењивања и анализе „пролазности” на испитима: а) аутоматско генерисање извештаја на крају сваког испитног рока. Ако је пролазност на предмету мања од 30% или већа од 90% у дужем периоду, обавезна је ревизија метода наставе и оцењивања од стране Комисије/Одбора за квалитет; б) Едукација наставног особља о савременим методама формативног оцењивања (оцењивање током наставе) како би се смањио притисак на завршни испит;
· Подршка студентима и инклузивност: а) израда плана за уклањање преосталих баријера за студенте са инвалидитетом и обезбеђивање асистивних технологија у библиотеци; б) увођење вршњачке едукације где студенти старијих година помажу млађим колегама на критичним предметима;
· Развој карије: а) промоција програма мобилности, организација семинара и радионица за писање CV-ја , припрему за интервјуе, ефикаснији начин публиковања научних или презентације уметничких радова.; б) формирање базе бивших студената ради менторства и лакшег запошљавања садашњих студената;
· Транспарентност и повратна информација: а) прелазак на потпуно анонимне онлајн анкете након сваког семестра, чији се резултати (у сумарном облику) јавно објављују на сајту ВШУ; б) редовни месечни састанци руководства са представницима Студентског парламента ради брзог решавања текућих проблема (“Отворена врата” управе);
· Објективност и етика: а) јасно дефинисање протокола за приговор на оцену и формирање независне комисије за поновно оцењивање у случају спора, уз заштиту интегритета и студента и наставника.



	Показатељи и прилози за стандард  8.
Табела 8.1. Преглед броја студената по степенима, студијским програмима и годинама студија на текућој школској години 
Табела 8.2. Стопа успешности студената. Овај податак се израчунава за студенте који су дипломирали у претходној школској години (до 30.09) а завршили студије у року предвиђеном за трајање студијског програма
Табела 8.3. Број студената који су уписали текућу школску годину у односу на остварене ЕСПБ бодове (60), (37-60) (мање од 37) за све студијске програме по годинама студија
Прилог  8.1. Правилник о процедури пријема студената 
Прилог  8.2. Правилник о оцењивању 
Прилог 8.3. Процедуре и корективне мере у случају неиспуњавања и одступања од усвојених процедура оцењивања

	
	

	Стандард 9: Квалитет уџбеника, литературе, библиотечких и информатичких ресурса 

	У складу са стандардима за акредитацију Универзитет уметности и факултети поседују добро опремљене библиотеке чији фондови покривају потребе наставе и студијских програма. Факултетске библиотеке и библиотека УУ су опремљене рачунарима, у њима ради квалификовано и стручно особље и интензивно се ради на проширењу делатности библиотека и њиховој трансформацији у информационе центре. 

Образовни процеси на Универзитету уметности ослањају се на уџбеничку литературу међутим важно је нагласити да код највећег броја студијских програма и наставних предмета литература не подразумева само класичне уџбенике, већ и нотне записе, репродукције, медијатеке, збирке ДВД-и и ЦД-ова, специјализоване софтвере за дизајн/монтажу и аудио-визуелне архиве.... 
Универзитет уметности континуирано ради на обезбеђивању ресурса који подржавају специфичности наставно-уметничког процеса. Фокус је на интеграцији традиционалних библиотечких фондова са савременим дигиталним платформама и специјализованом информатичком опремом неопходном за уметничку продукцију.
Уз библиотеке на сваком од факултета, Универзитет уметности има своју, специјализовану библиотеку за студенте интердисциплинарних студија. Особеност је што студнетима свих факултета стоји на располагању фонд библиотеке сваког факултета као и фонд Универзитетске библиотеке „Светозар Марковић”. Уз чињеницу да даје подршку студентима, Универзитет развија и друге облике пословно-техничке сарадње са Универзитетском библиотеком. Пре свега реч је о сарадњи у погледу провере оригиналности текстова докторских уметничких пројеката односно доктроских дсертација што је преко програма Аутентикејт ( iTheniticate) који званично обезбешује Министартсво просвете као и организовано преузимање штампаних примерака свих доктората одбрањених на факултетима и Униеврзитету, а који се организованио прикупљају на Универзитету и два пута годишпње достављају Универзитетској библиотеци.  
   
Особље факултетских библиотека оспособљено је за рад са софтвером СOBISS захваљујући коме је успостављена повезаност са библиотекама у Европи и омогућено да се књижни фондови нађу онлајн на библиотечкој европској мрежи.   
 
Библиотека Универзитета уметности има површину од 39,81 м2, а располаже библиотечки фондом од 2.465 јединица: књига, монографија, електронских књига, стручних часописа и DVD филмова филмских класика.  

Структура и обим библиотечких ресурса систематски се прате и осавремењују у складу са расположивим финансијским средствима.

Универзитет и факултети Универзитета уметности располажу солидним информатичким ресурсима. Сва четири факултета заједно са Ректоратом повезани су SH - dsl конекцијом са академском рачунарском мрежом, што омогућава квалитетан приступ интернету.  
Центар за интердисциплинарне студије опремљен је одговарајућом савременом опремом за извођење наставе која подразумева умрежене рачунаре са интернет конекцијом и одговарајућим софтверима за наставу, видео пројекторе са пројекционим платнима, звучнике, миксете, микрофоне, слушалице, фото апарате, камере и сл. За потребе уметничких истраживања студентима је доступна специјализована учионица бр.25 која располаже висококвалитетном рачунарском опремом.  


	Стандард 9: SWOT анализа

	Предности
	Слабости

	· Специфичност и разноврсност библиотечког фонда који је пригођен интердисциплинарним студијским програмима. +++
· Велики број библиотечких јединица на страним језицима, првенствено на енглеском и француском. језику. +++
· Постојање богатих и јединствених фондова (ноте, уметнички каталози, ретке публикације).+-
· Приступ академским мрежама (КоБСОН) и међународним базама података.+-
· Успостављен репозиторијума доктроских уметничких пројеката и дисертација –етезе.+++
· Адекватан простор и довољан број рачунара за индивидуални рад студента. ++. 
· Отвореност према потребама студента и наставника Факултета из састава Универзитета уметности, +
· Постојање акта о издавачкој делатности, раду библиотеке и уџбеницима и редовна издавачка делатност факултета и Универзитета. ++
	· Недостатак средстава за набавку скупе и специфичне стручне литературе на страним језицима. ++-
· Недовољна средства за проширење библиотечког фонда. ++
· Недовољна средства за додатно осавремењивање библиотеке информатичким ресурсима. +++
· Застарелост рачунарске опреме на појединим катедрама (нпр. монтажа, дигитална уметност). ++
· Слаба заступљеност електронских – дигиталних књига.
· Недовољна претплаћеност на међународне библиотечке сиситеме. ++
· Недовољан број запослених по појединачним библиотекама. ++
· Неусклађеност радног времена појединих библиотека са потребама студената у поподневним терминима.+-
· Значај „осталих учила” у образовном процесу.+--


	Могућности
	Опасности

	· Унапређење библиотечко-информационе делатности .+++
· Континуирана набавка стручне литературе, публикација и других библиотечких јединица, као и публикација на страним језицима.+++
· Повезивање са међународним дигиталним библиотекама уметничких универзитета.++
· Функционална употреба репозиторијума – етезе.+++
· Дигитализација уметничких архива и стварање јединствене е-библиотеке Универзитета. +--
· Коришћење средстава из фондова за реформу високог образовања за опремање медијатека.++

	· Недостатак финансијских средстава за проширење библиотеке и проширење делатности на чување других облика библиотечке грађе ++-
· Неадекватно вредновање универзитетских уџбеника у оквиру уметничко-истраживачког и научно- истраживачког рада. +++
· Брза застарелост софтвера и хардвера који захтевају константна улагања.+-
· Пад интересовања за физичку литературу на рачун непроверених интернет извора.++
· Висока цена лиценци за специјализоване уметничке софтвере (Adobe, Autodesk, итд.).

	Предлог мера и активности за унапређење квалитета Стандарда 9:
· Модернизација издавачке делатности, литературе и извора учења: а) подстицање наставника да креирају мултимедијалне приручнике који укључују видео-лекције, аудио-записе и интерактивне примере; б) обавезати катедре да једном у две године изврше проверу актуелности литературе и замене застареле наслове најновијим светским и домаћим издањима;
· Библиотечки фондови и простор: а) интеграција електронских каталога свих факултета Универзитета уметности у један претражив систем ради лакше размене грађе; 
· Информатичка подршка уметничком процесу: а) успостављање правила да се рачунарска опрема у лабораторијама за креативне индустрије мења на сваке 3–4 године како би пратила захтеве софтвера; б) обезбеђивање универзитетских лиценци (Cloud-based) које студенти могу користити и од куће за потребе самосталног рада и вежби.
· Обука корисника: а) увођење обавезног курса „Дигитални ресурси и претрага уметничких база” на почетку прве године студија; б) обука студената мастер и докторских студија за коришћење специфичних база (нпр. RILM за музикологију или ARTstor).
· Евалуација ресурса: а) увођење посебног сегмента у годишњој анкети који се искључиво бави задовољством радом библиотеке и квалитетом рачунарске опреме.

	[bookmark: %D1%819]Показатељи и прилози за стандард  9:
Табела 9.1. Број и врста библиотечких јединица у високошколској установи 
Табела 9.2. Попис информатичких ресурса
Прилог   9.1 Општи акт о уџбеницима 
Прилог 9.2. Списак уџбеника и монографија чији су аутори наставници запослени на високошколској  установи (са редним бројевима) 
Прилог 9.3. Однос броја уџбеника и монографија (заједно) чији су аутори наставници запослени на установи са бројем наставника на установи




	[bookmark: _Toc24726310]Стандард 10: Квалитет управљања високошколском установом и квалитет ненаставне подршке 

	Квалитет управљања Универзитета уметности полази од организационе структуре конципиране у складу са потребама и природом институције и јасне поделе надлежности и одговорности међу органима Универзитета. Надлежности и одговорности свих органа у организацији и управљању Универзитетом утврђени су Статутом Универзитета. 
Универзитет уметности у Београду није интегрисан универзитет и повезује четири факултета са статусом правног лица и заједнички Ректорат. Управљање у уметничком високом образовању захтева баланс између административне ефикасности и слободе уметничког изражавања.
Управљачка структура Универзитета уметности ослања се на принципе демократичности, транспарентности и партиципације сваке организационе јединице и студената. Посебан изазов представља координација између Ректората и факултета у саставу (ФМУ, ФПУ, ФЛУ, ФДУ) како би се обезбедила јединствена стратегија квалитета уз поштовање специфичности сваке уметничке области.
Органи Универзитета су: орган управљања (Савет), орган пословођења (ректор), стручни органи (Сенат, Веће интердисциплинарних студија) и орган преко којег студенти остварују своја права и штите своје интересе (Студентски парламент). Надлежности и одговорности свих органа Универзитета утврђене су Законом о високом образовању и Статутом Универзитета.

Ради обављања стручних послова на Универзитету, образована је Стручна служба сачињена из ненаставног особља. Стручна служба је организациона структура Универзитета у којој се обављају правни, кадровски и администартивни послови, финансијски и рачуноводствени послови, послови везани за наставу и студентска питања, послови међународне сарадње, послови информационо-комуникационе подршке и послови одржавања. 

У Стручној служби Универзитета образују се следеће организационе јединице:
· Генерални секретар
· Кабинет ректора
· Правни и општи послови
· Служба за финансијско-материјалне послове
· Канцеларија за међународну сарадњу
· Центар за интердисциплинарне студије
· Послови подршке.

Опис послова, број извршилаца и услови за заснивање радног односа запослених у Стручној служби регулисани су Правилником о организацији и систематизацији послова на Универзитету уметности у Београду бр. 13/197 од 25.12.2024. године. Права и обавезе запослених на Универзитету регулисани су Правилником о раду Универзитета  уметности у Београду бр. 13/25 од 5.03.2025.
 
Информације о органима Универзитета, као и подаци о организационим јединицама Стручне службе, шефовима и руководиоцима организационих јединица, као и њихови контакти, дати су у Информатору о раду Универзитета уметности у Београду, који је доступан на интернет страници Универзитета http://www.arts.bg.ac.rs/o-univerzitetu/o-univerzitetu/informator-o-radu/ и који се редовно ажурира.

Координацију и контролу рада Стручне службе Универзитета спроводи орган пословођења, генерални секретар и руководиоци служби Универзитета.

Организација и управљање на Универзитету се прати и оцењује кроз анкете, анализе и дискусије годишњих извештаја о раду које ректор као орган пословођења подноси Сенату  и Савету Универзитета. Савет доноси коначну одлуку о усвајању Извештаја о раду за претходну школску годину.

Сенату и Савету ректор предстваља План рада на почетку нове школске године (по правилу на седници Сената у септембру), док се на седници у у октобру или новембру по правилу подноси Извештај о раду за претходну школску годину. Оба наведена документа усваја Савет Универзитета.

Рад и деловање органа управљања, органа пословођења и стручне службе Универзитет систематски прати и оцењује, предузимајући одговарајуће мере за унапређење квалитета њиховог рада. 

	Стандард 10: SWOT анализа 

	Предности
	Слабости

	· Јасно дефинисае надлежности и одговорности органа управљања, пословођења и стручних органа +++
· Информације о раду стручних служби и органа управљања су јавно доступне ++
· Универзитет има утврђену процедуру за обезбеђење квалитета управљања високошколском установом ++
· Постојање интерних аката усклађених са Законом о високом образовању и свим другим релевантним законским и подзаконским актима. ++-
· Висока стручност кадрова у специфичним службама (нпр. Кабинет ректора, Канцеларија за међународну сарадњу, Рачуноводство, Студентска служба... ).++
· Активно учешће Студентског парламента у телима која доносе одлуке +++


	· Смањени интерни и екстерни капацитети за системску едукацију и стручно усавршавање ненаставног особља, изузев у ретким и појединачним случајевима ++
· Сложен процес одлучивања због децентрализоване структуре факултета и чињенице да је сваки факултет самостално правно лице. +++
· Нису прецизирани услови за напредовање и награђивање ненаставног особља ++
· Оптерећеност администрације због малог броја извршилаца у специфичним службама.++
· Ограничене могућности за финансијску стимулацију и напредовање ненаставног особља.++
· Непостојање везе између информационих сиистема факултета и Универзитета којом би се омогућила једноставнија и ефикаснија размена података и докумената између Универзитета и факултета у његовом саставу, као у оквиру самог Универзитета. ++
· Недовољна дигитализација административних процеса (е-Архива, е-Седнице).-+
· Недостатак капацитета за психолошку подршку запослених.+-

	Могућности
	Опасности

	· Увођење интегрисаног информационог система за бољу координацију Универзитета и факултета.+++
· Креирање програма за континуирано усавршавање ненаставног особља ++
· Веће укључивање особља у Еразмус+ програме размене (STT – staff training). ++
· Доступност информација о управљачким структурама сродних европских високошколских установа, а водећи рачуна о специфичностима нашег образовног система ++
· Могућност организовања заједничких обука за ненаставно особље свих факултета УУ.++-
· Модернизација организационих јединица Стручне службе у складу са потребама, савременим начинима пословања и искуствима сродних европских високошколских установа ++
· Увођење нових метода за систематско оцењивање квалитета управљања и квалитета рада стручних служби ++
	· Честе измене законске регулативе које захтевају брзо прилагођавање аката. +-
· Одлив стручног административног кадра (ИТ, правници) због ниских зарада ++
·  Ограничења у запошљавању у јавном сектору која отежавају попуњавање стручних позиција. ++

	Предлог мера и активности за унапређење квалитета стандарда 10:
· Унапређење ефикасности управљања:  а) увођење платформе за „е-Седнице” Сената и Савета ради брже дистрибуције материјала, транспарентнијег гласања и лакшег вођења архиве записника; б) интензивнији рад Одбора за статутарна питања ради континуираног усклађивање Статута и правилника факултета са Статутом Универзитета како би се избегле правне празнине; в) редовно праћење и ажурирање Плана интегритета као и Финансијског управљања и контроле. 
· Квалитет ненаставне подршке и оцењивање рада: а) увођење 360° евалуације кроз периодично анкетирање студената и наставника о раду стручних служби (студентска служба, библиотека, ИТ сектор), али и самоевалуација ненаставног особља; б) увођење сервиса за подршку уметничким пројектима кроз који ће се ојачати сектор који пружа подршку наставницима и студентима у административном вођењу уметничких пројеката (нпр. јавне набавке за сценографију, материјале, ауторски уговори).
· Професионални развој ненаставног особља: а) свака служба (правна, финансијска, ИТ) дужна је да изради план обука за своје запослене (нпр. курсеви страних језика, обуке за нове софтвере, управљање људским ресурсима); б) подстицање административног особља на мобилност кроз Еразмус+ програм ради размене добре праксе са сродним уметничким академијама у Европи.
· Транспарентност и комуникација: а) ажурирање „Информатора о раду” и редовно објављивање свих конкурса, услова за напредовање и извештаја о раду на веб-сајту Универзитета како би били доступни најширој јавности; б) повећање видљивости студентског парламента кроз обезбеђивање канцеларијског простора и техничких средстава за рад Парламента како би се ојачала њихова улога у управљању Универзитетом. 

	[bookmark: %D1%8110]Показатељи и прилози за стандард  10:
[bookmark: _GoBack]Табела 10.1.  Број  ненаставних  радника  запослених са пуним или непуним радним временом  у  високошколској  установи у оквиру одговарајућих организационих јединица Прилог  10.1. Шематска организациона структура високошколске установе  
Прилог 10.2. Aнализа резултата анкете студената о процени квалитета рада органа управљања и рада стручних служби

  Стандард 11:  Квалитет простора и опреме

	За Универзитет уметности у Београду, је овај стандард најизазовнији, јер „ресурси” за нашу институцију не значе само учионице, столице и табле, већ специфичне уметничке атељее, тонске студије, позоришне сцене, концертне дворане, лабораторије за конзервацију, рачунарске учионице за развој пројеката дигиталне уметности и гејминга. Све просторне капацитете можемо поделити на просторе за теоријску наставу и уметничку праксу при чему су ови простори често подељени на „производне” просторе (радионице, сценографски погони) и изложбено-извођачке просторе (галерије, концерне сале, сценске проторе, биоскопске сале..)
Универзитет уметности и факултети су суочени са вишедеценијским проблемом недостатка и неадекватних просторних капацитета. Због тога се улажу перманентни напори да превазиђу ограничења везана за просторно-техничке проблеме. Поједини факултети нашег Универзитета наставу изводе у више одвојених зграда (ФПУ, ФЛУ), у неадекватним просторима за савремене облике наставе (ФПУ, ФМУ) или немају довољно простора за специфичне потребе наставе (ФМУ, Интердисциплинарне студије). Посебан проблем је и процес реституције због кога постоји најава отуђења једног дела, око трећине, зграде ФЛУ у Рајићевој улици). Једина наменска зграда изграђена је 70-их година за потребе наставе ФДУ, тако да је то једини факултет из састава Универзитета уметности који поседује довољан и адекватан простор прилагођен потребама извођења ове специјализоване наставе која годинама доија и епитет уметничких истраживања. Међутим промена урбанистичког плана блока 39 и најава изградње комплекса МУП-а у најнепосреднијој близини ФДУ као и недостатак простпра за одлагање сценографија неке су од претњи којима је и овај факултет изложен.  

Центар за интердисциплинарне студије, при Ректорату Универзитета уметности, реализује наставу на четири акредитована студијска програма (два мастер и два програма докторских студија) у адекватним просторијама чији је капацитет и техничка опремљеност на задовољавајућем нивоу, мада постоје перманентне потребе за адаптацијом и проширењем. Ради обезбеђења додатних просторних услова за извођење постојећих програма, Универзитет уметности је закључио са Факултетом драмских уметности Споразум о коришћењу простора без накнаде, и то ФТВ студио број 1, 2, и 3, укупне површине 350 м2. 

Универзитет уметности поседује адекватну техничку оптему за савремено извођење наставе. Издвајањем 10% средстава од школарина одржава се и периодично осавремењује постојећа техничка опрема што је нужно с обзиром на профил програма посебно ДС Дигитална уметност и МАС Уметност и дизај видео игара. Као члан Алијансе Ин.Туне, Универзитет и Факултет музичке уметности очекују значајне донације за набавку техничке опреме којом ће бити унапређена ефикасност извођења наставе.  

Универзитет уметности обезбеђује студентима неометан приступ различитим информација у електронском облику и базама података. Укључен је у све иновативне пројекте дигитализације које спроводе Министарство просвете и Министартсво науке, технолошког развоја и иновација: дигитални репозиторијум (http://eteze.arts.bg.ac.rs) омогућава транспарентан увид у докторских теза и докторских уметничких пројеката који се бране односно који су одбрањени на Универзитету уметности, успостављана је платформа за презентацију истраживачких резултата – е-наука, која је врло значајна јер на једном месту пружа увид у резултате истраживања. а у току је и увођење електронске платформе за отворену науку као и ЈИСП – јединствен информациони сиситем просвете. 

Веб сајт Универзитета уметности (http://www.arts.bg.ac.rs/) се константно унапређује, док студијски програми интердисциплинарних студија преко Фејсбук страна промовишу своје активности стручној и широј јавности. Ректорат и факултети УУ повезани су SH-dsl конекцијом са академском рачунарском мрежом, што студентима и запосленима омогућава квалитетан приступ интернету. У самој згради Ректората омогућен је слободан бежични приступ интернету. У овом тренутку Универзитет уметности нема потребна финансијска средстава за модернизацију рада студентске службе у Центру за интердисциплинарне студије, куповином софтвера који би наставницима, студентима и запосленима у администрацији омогућио лакши приступ свим релевантним информацијама на једном месту, омогућио пријаву испита, оцењивање и дао увид у резултате и евалуације. Без оваквог софтвера је веома тешко урадити статистичке извештаје о напредовању студената, које последњих година тражи Национално акредитационо тело. 

Библиотека УУ (собe 7 и 8) поседује преко 1700 јединица најрелевантније стручне литературе за потребе извођења настве и испита на интердисциплинарним студијама. Она обухвата домаћу и светску продукцију књига, стручних часописа, DVD и електронских издања. Фонд се обнавља годишњим донацијaмa Француског културног центра, УНЕСКО-а, Савета Европе и других међународних институција, средствима из TEMPUS и других пројеката и сопственим средствима из прихода интердисциплинарних студија. Недостатак простора за проширење библиотеке је отежавајућа околност. Међутим, студенти имају на располагању и библиотеке сва четири факултета Универзитета уметности од којих је за њих посебно важна библиотека Факулета драмских уметности са посебном стручном литературом на енглеском језику, као и библиотека Факултета примењених уметности која се налази у згради Ректората и која поред библиотечког фонда располаже и читаоницом, коју студенти такође могу да користе. Ректорат поседује наменску собу у којој студенти могу да читају, пишу, користе услуге интернета, обаве фотокопирање, штампање, скенирање, нарезивање CD и DVD материјала. 


	Стандард 11: SWOT анализа

	Предности
	Слабости

	· Поседовање специфичних наменских простора (концертне сале ФМУ, филмски студији ФДУ, атељеи ФЛУ и ФПУ).++-
· Локацијска предност факултета у културном језгру града (веза са институцијама културе).
· Техничка опрема и савремена учила су на располагању студентима и професорима. ++
· Опремљеност специјализованим инструментима и дигиталном технологијом на кључним модулима.+++
· Стабилна интернет конекција и приступ академским мрежама. ++
	· Недостатак адекватних простора за специфичне облике наставе.+++
· Недостатак простора за нове студијске програме. ++
· Међусобна дислоцираност факултета као и у односу на Ректорат. +++
· Застарелост појединих објеката који су под заштитом споменика културе (тешкоће и ограничења у адаптацији).
· Потреба за адаптацијом неких простора ради приступачности студентима са инвалидитетом. --+
· Недостатак адекватних магацинских простора за смештај студентских радова.. ++

	Могућности
· Изградња кампуса Универзитета уметности или бар адекватно решење просторних потреба појединачних факултета. +++
· Коришћење средстава из капиталних пројеката за реконструкцију и проширење капацитета.++
· Могућност набавке опреме кроз нове националне уметничко-истраживачке и научно-истраживачкие пројекате, као и међународне пројектне.++ 
· Јачање јавно-приватног партнерства за набавку најсавременијег софтвера и опреме. +-
· Већа интегрисаност Универзитета уметности са  факултетима у његовом саставу и заједничка база свих података.++

	Опасности
·  Фаворизовање тржишног модела функционисања студија од стране носиоца власти не одговара државним факултетима који све мање могу да парирају приватним у просторно- техничком погледу. ++
· Недостатак сопствених прихода за константно праћење технолошких иновација.
· Недовољна материјална средства за проширење капацитета као и за реновирање просторија, поправку система грејања, замену прозора, набавку софтвера.+++
· Енергетска неефикасност старих здања која црпи велики део буџета за материјалне трошкове
· Недовољно брза процедура јавних набавки у односу на динамику потреба наставе.. ++ 


	Предлог мера и активности за унапређење квалитета стандарда 11:
· Оптимизација и проширење просторних капацитета: а) мапирање и реорганизација: кроз израду детаљног каталога заједничких простора на нивоу Универзитета који би факултети могли међусобно да деле (нпр. веће предаваоне или концертни простори); б) прилагођавање простора за особе са инвалидитетом кроз континуирано улагање у рампе, лифтове и прилагођене тоалете како би простор био 100% доступан студентима и особљу са инвалидитетом.
· Модернизација техничке и специфичне опреме: а) формирање наменског фонда за сукцесивну обнову инструмената и уметничких алата према приоритетима катедри; б) опремање барем једне мултифункционалне просторије на сваком факултету која нуди највиши стандард штампе великих формата, 3D штампе и видео-монтаже за све студенте.
· Дигитална инфраструктура и доступност информација: а) унапређење портала за студенте тако да омогућава онлајн резервацију вежбаоница, атељеа или техничке опреме (камера, осветљења); б) ширење Wi-Fi мреже: обезбеђивање потпуне покривености сигналом високог протока у свим ходницима, двориштима и студентским клубовима. ЕДУРОМ
· Одрживост и одржавање: а) потписивање дугорочних уговора са овлашћеним сервисерима за специфичну опрему како би се избегли дуги периоди нефункционалности током семестра; б) еколошка одрживост: постепена замена расвете ЛЕД технологијом (посебно важно за сценографску и филмску расвету) ради уштеде енергије.


	[bookmark: %D1%8111]
Показатељи и прилози за стандард  11:
Табела 11.1.  Укупна  површина (у  власништву  високошколске  установе  и изнајмљени   простор)   са   површином   објеката (амфитеатри,   учионице, лабораторије, организационе јединице, службе)  
Табела 11.2. Листа опреме у власништву високошколске установе која се користи у наставном процесу и научноистраживачком раду  
Табела 11.3. Наставно-научне и стручне базе 



	[bookmark: _Toc24726312]Стандард 12: Финансирање

	Универзитет уметности у Београду се финансира у складу са законима и нормативима који регулишу материјално-финансијско пословање високошколских установа у Републици Србији.
Извори финансирања Универзитета уметности у Београду су:
· средства која обезбеђује оснивач и остали приходи из буџета;
· сопствени приходи Универзитета; 
· средства донација добијена на основу учешћа на конкурсима у оквиру програма сарадње са ЕУ
· други извори у складу са законом.
Приходи из буџета су средства која Оснивач уплаћује Универзитету на основу годишњег плана рада, а према Уредби о нормативима и стандардима услова рада универзитета и факултета за делатности које се финансирају из буџета и из ових средстава се покривају трошкови за:
· бруто зараде запослених
· превоз запослених и
· део материјалних трошкова (комуналне, енергетске услуге, административни материјал, службена путовања...).
Остали приходи из буџета се остварују учешћем на конкурсима које расписују Министарство културе Републике Србије, ређе друга министарства или локална заједница.
· Сопствене приходе Универзитет остварује на тржишту пружањем услуга из делатности Универзитета које су предвиђене Статутом Универзитета уметности, а чине их:
· школарине и накнаде за услуге од студената;
· накнаде за комерцијалне и друге услуге;
· давање простора под закуп и
· остали приходи у складу са законима.
Висину школарина и свих студентских давања, као и ценовнике услуга и најма простора, утврђује Савет Универзитета на предлог Већа интердисциплинарних студија, водећи рачуна о реалним трошковима обављања наставног процеса и трошкова који секундарно настају из процеса наставе. Школарина за студенте на мастер и докторским студијским програмима Универзитета уметности у Београду последњих неколико година није повећавана, упркос проблемима у погледу покривања свих материјалних трошкова Универзитета.
У периоду 2023-2025. године, сопствени приходи су опадали у апсолутном износу и релативно у односу на укупни приход Универзитета уметности.

Универзитет уметности у оквиру обављања интегративне функције међународне сарадње, као самостална високошколска установа, за свој и интерес факултета у свом саставу пријављује пројекте на основу јавних позива ЕК, а у оквиру различитих финансираних програма. На овим пројектима се Универзитет уметности јавља и као координатор и као партнер за пројекте за чије финансирање конкуришу остали Универзитетети/привредни субјекти/невладине организације у Србији, као и установе из Европске уније и/или региона Западног Балкана.
Ови пројекти се финансирају и реализују према јасно дефинисаним правилима конкретног програма и у сагласности са позитивним законодавством Републике Србије

Остали наведени сопствени приходи су повременог карактера и немају већи удео у структури прихода Универзитета.

Оперативно праћење прихода, расхода и свих финансијских трансакција врши Служба за финансијско-материјално пословање. У припреми предлога финансијског плана Универзитета, стварних и буџетираних трошкова студијских програма и трошкова других активности партиципативно учествују све организационе јединице Универзитета.

Финансијска средства која се редовно уплаћују из буџета, одобрена од стране Оснивача, нису довољна да обезбеде нормално одвијање свих функција и активности Универзитета. Као и у претходном, и у народном периоду Универзитет ће настојати да повећа приходе како учешћем на конкурсима које расписују министарства, тако и увођењем нових наставних програма и атрактивних модела кратких студијских програма како би се диверсификацијом циљне групе повећали сопствени приходи Универзитета, али и одговорило друштвеним потребама тржишта рада и образовања. 

Универзитет обезбеђује јавност и транспарентност извора финансирања и начина трошења финансијских средстава кроз: 
· Финансијски извештај за сваку годину (Прилог 1) и
· Финансијски план за наредну годину (Прилог 2). 

Висине школарина за сваки студијски програм доступан је на сајту Универзитета (http://www.arts.bg.ac.rs/studije/interdisciplinarne-studije/studijski-programi/), као и цене осталих услуга које се пружају студентима (http://www.arts.bg.ac.rs/studije/interdisciplinarne-studije/studentski-info/)

Универзитет уметности у Београду, као самостална високошколска установа, самостално планира распоред и намену финансијских средстава у циљу обезбеђивања дугорочне финансијске стабилности и ликвидности у пословању.

Универзитет располаже сопственим приходима сагласно њиховој намени, а троши их плански и рационално у складу са реалним потребама, законом, Статутом Универзитета, одлукама Савета и пословодног органа Универзитета. Савет као орган управљања Универзитета одговара надлежном  министарству за наменско и економично трошење средстава добијених из буџета. Укупни расходи из сопствених извора кретали су се у овирима остварених укупних прихода, при чему је Универзитет остваривао добит у пословању из ових извора.
Пословање Службе за финансијско-материјалне послове усклађено је са законима и уредбама Владе републике Србије и Министарства финансија и са Уредбом о буџетском рачуноводству.
Универзитет уметности у Београду је у претходном периоду делимично испунио очекивања постављена стандардом 12, и то:
· Сваке године се усваја финансијски план за наредну годину, којим се врши распоред и опредељује намена финансијских средстава.
· Сваке године се усваја финансијски извештај о пословању.
· Сва финансијска документа су јавно доступна. 
Један од значајнијих проблема је што Универзитет није успео да оствари дугорочно обезбеђење финансијских средстава неопходних за стабилу реализацију активности Универзитета.

	Стандард 12: SWOT анализа 

	Предности
	Слабости

	· Универзитет уметности поседује капацитете за остваривање сопствених прихода. ++
· Универзитет самостално доноси годишњи финансијски план и самостално одлучује о финансијском пословању. +++
· Универзитет самостално располаже финансијским средствима из сопствених прихода. +++
· Универзитет има донете Правилнике и развијене процедуре за реализацију међународних пројеката
· Савет Универзитета уметности је тело које усваја финансијске планове и извештаје. ++
	· Смањено интересовање кандидата за упис на интердисциплинарне студије што се одражава на смањење прихода по основу школарина. +++
· Финансијска средства из буџета Републике Србије нису довољна за несметано обављање свих функција ректората. ++
· Непрепознавање особености и специфичности Ректората као субјекта високог образовања од стране Министарства просвете. ++
· Непостојање уговорне обавезе Министарства просвете да пружи подршку реализацији важних акивности Универзитета. ++
· Неадекватна структура кадрова – запослених у надлежној служби и неусклађеност са новим потребама као што су: интернационализација и дигитализација финансијског пословања. ++

	Могућности
	Опасности

	· Реализација кратких програма студија и/или реализација наменских курсева како би се испуниле потребе тржишта рада и образовања. +++
· Рационализација у трошковима, али уз бригу да се не угрози регуларно пословање Универзитета. ++

	· Смањење буџетских издвајања за материјалне трошкове. +
· Континуирани пад заинтересованости студената за студије на УУ. +++
· Неспремност да се ефикасно решавају проблеми у области финансија. ++
· Општа криза у области финансирања високог образовања. +++

	Предлог мера и активности за унапређење квалитета стандарда 12:
· Развијање нових, атрактивних и са потебама тржишта рада усаглашених интердисциплинарних мастер и докторских студијских програма као и модификовање постојећих са циљем остваривања већих сопствених прихода и конкурентности на тржишту образовања. 
· Покретање и реализација научних, уметничких и интердисциплинарних кратких програма студија за едукацију кадрова за којима постоји потреба, посебно у области креативних индустрија. 
· Интензивнија активност на плану проналажења начина да се увећају средства, како она која се остварују од оснивача (трошкови образовања, инвестиционо одржавање, наменска средства за пројекте... ) 
· Развој транспарентног система планирања у области финансија, уз детаљно дефинисање надлежности органа пословођења, управљања и стручних служби. 

	Показатељи и прилози за стандард  12:
Прилог  12.1. Финансијски план  
Прилог  12.2. Финансијски извештај за претходну календарску годину







	Стандард 13: Улога студената у самовредновању и провери квaлитета 

	За Универзитет уметности у Београду једно од суштинских питања је питање улоге студената у процесима самовредновања и провере квалитета с обзиром да су студенти генерално, а псоебно студенти у пољу уметности истовремено и корисници услуга и активни ствараоци који кроз своје уметничке продукте (представе, изложбе, концерте) директно рефлектују квалитет рада установе.
На Универзитету уметности, учешће студената у обезбеђењу квалитета прелази оквире формалног попуњавања анкета. Оно се заснива на партнерском односу у настави, где је повратна информација студента кључна за моделирање индивидуалног приступа уметничком развоју.
На Универзитету уметности, у складу са Законом, успешно је 2024. године формиран Студентски парламент Универзитета уметности. За рад Студентског парламента на Универзитету уметности предвиђена је једна канцеларија са компјутерима и интернет конекцијом, као и штампач. 

Статутом Универзитета уметности предвиђено је да студенти буду заступљени у стручним телима Универзитета, од Сената преко одбора до комисија за нека специфична питања. Од 23 члана Савета, 3 члана су студенти, а поред поред 21 члана Сената именују из реда наставника чланови Сената су и 4 представника студената.

Предвиђено је да у Одбору за самовредновање, обезбеђење и унапређење квалитета студенти буду заступљени кроз ангажовање студента проректора и студента делегираног од стране Студентског парламента, а задуженог за праћење квалитета. 

Стратегија обезбеђења квалитета УУ Универзитета уметности даје могућност студентима да се активно посвете овој проблематици. Њима је суштински и нормативно, дата могућност да учествују у процесу осмишљавања, реализације и прилагођавања студијских програма, бодовања и метода оцењивања. Такође, они су активно укључени у процесе перманентног осмишљавања, реализације, развоја и евалуације студијских програма у оквиру развоја курикулума и метода оцењивања.

Деловање студената у процесима везаним за обезбеђење квалитета и генерално животу универзитета и факултета, показује тенденцију раста тј. уочава се све већа заинтересованост студнета за активно партиципирање у свим питањима везаним и за положај студента, али и за Универзитет генерално. Ова тенденција је посебно значајна у периоду након студнетксих протеста 2024/25. године када је дошло афирмације улоге студента у друштвеном животу. 

Представници студената су чланови Комисије за обезбеђење квалитета високошколске установе. Они на одговарајући начин дају мишљење о стратегији, стандардима, поступцима и документима којима се обезбеђује квалитет високошколске установе, укључујући и резултате самовредновања и оцењивања квалитета високошколске установе.


	Стандард 13: SWOT анализа 

	Предности
	Слабости

	· Традиционално близак однос студент-професор омогућава континуирану усмену повратну информацију.
· Обезбеђено уешће студената у раду органа и тела факултета и Универзитета. +++
· Студенти имају активну улогу у  процесу самовредновања и процени квалитета.++-
· Студенти имају могућност да кроз тела у чијем раду партиципирају предлажу мере за побољшање квалитета. +++
· Резултати студентских евалуација су саставни део процеса реизбора наставника.++-
	· Релативно низак одзив на формалне, административне анкете (засићеност папирологијом)..+++
· Недовољна информисаност студената о томе како њихови одговори конкретно мењају наставу.++
· Студенти се понекад уздржавају од критике у малим групама (класама) због страха од субјективности.++-
· Недостатак анонимних дигиталних алата за брзу повратну информацију у реалном времену поготово због малих група, понекад само једног студента на студијском програму. ++-

	Могућности
	Опасности

	· Информисање и промовисање важности учешћа студената у раду Студентског парламента, те телима и органима Унивезитета уметности.+++
· Увођење гемификованих или визуелно привлачних апликација за анкетирање прилагођених уметницима.. +++ 
· Иновирање система контроле и унапређења квалитета. ++ 
· Веће укључивање студената у креирање нових уметничких модула и изборних предмета. ++
· Коришћење друштвених мрежа за транспарентно објављивање резултата самовредновања.+-
	· Неповерење студената да ће укључивање у процес самовредновања донети стварне промене. +++
· Недовољно развијена сарадње између студентских организација Универзитета и факултета. ++
· Ризик од формализма – да се улога студената сведе на “потпис” на документима без суштинског утицаја.++
· Демотивација студентских представника због превеликих административних обавеза.+-
· Мањак поверења да могу да буду креатори промена и унапређења квалитета. ++
· Осећај узалудности код студената ако се корективне мере не спроводе довољно брзо.-++

	Предлог мера и активности за унапређење квалитета Стандарда 13: 
· Јачање институционалне улоге студената: a) oрганизовати кратке обуке за студенте чланове Комисија за квалитет како би боље разумели стандарде акредитације и знали на шта да обрате пажњу при анализи извештаја; б) подстицати Студентски парламент да самостално приреди кратак извештај (нпр. у форми видео презентације или брошуре) о томе шта они виде као највеће предности и мане студија.
· Модернизација анкетирања и евалуације: а) уместо једне опште анкете на крају године, увести кратке семестралне анкете усмерене на специфичне аспекте (нпр. једна о квалитету опреме, друга о раду студентске службе); б) повратно информисање студената кроз увођење правила „одговор на анкету” како би се након спроведене евалуације, од стране надлежне особе - декана или проректора објавила кратка вест. 
· Укључивање студената у развој курикулума: а) пре акредитације новог студијског програма или модула, обавезно спровести фокус групу са студентима завршних година и алумнијима ради провере релевантности предмета; б) омогућити студентима да званично предлажу гостујуће предаваче или теме за мастер-класе кроз фонд за студентске иницијативе – студенти као ко-креатоти студијских програма. 
· Повећање транспарентности: а) на сајту Универзитета и сваког факултета направити јасно видљив део на коме ће се постављати информације о студентима , њиховим активностима  као и резултати самовредновања; б) обезбедити сигуран канал (у реалном простору или дигитално) за пријаву неправилности или предлоге за унапређење који је доступан 24/7.

	[bookmark: %D1%8113]Показатељи и прилози за стандард  13:
Прилог 13.1 Документација која потврђује учешће студената у самовредновању и провери квалитета. 



	[bookmark: _Toc24726314]Стандард 14: Систематско праћење и периодична провера квалитета 


	Уважавајући специфичности високог уметничког образовања, што је случај са Универзитетом уметности, квалитет не може и не треба бити мерен само статистичким подацима, већ се мора узети у обзир корпус свих уметничких резултата јавних наступа, изложба, перфоманса, концерата, предства и генерално уметничких достигнућа.  
Централно место у процесу обезбеђења и унапређења квалитета на Универзитету уметности има Одбор за самовредновање, обезбеђење и унапређење квалитета као и Комисије са сличном надлежношћу на факултетима. На Универзитету уметности и факултетима уметности системски се прати и периодично спроводи провера квалитета. Систем провере и унапређења квалитета темељи се на следећим документима захваљујући којима се континуирано и систематски прикупљаjу потребне информације о обезбеђењу квалитета, а то су: 
· Стратегији обезбеђења квалитета УУ (2018); 
· Акционог плана за за спровођење стратегије обезбеђења квалитета на УУ за период 2023-2026;
· Правилнику о стандардима и поступцима за обезбеђење и унапређење квалитета рада Универзитета уметности (2023) и 
· Правилнику о вредновању путем анкете (2008). 

Факултети и Универзитет уметности редовно спроводе своју законску обавезу и периодично проверавахз квалитет свих активности и процеса  постала је законска обавеза за све високошколске установе па и за Универзитет уметности.   
  
На интердисциплинарним студијама Универзитета такође се спроводи вредновање путем анкете, а у складу с Правилником. Како наставу изводе наставници који су запослени на факултетима уметности или другим високошколским установама, они и на својим матичним установама пролазе периодично вредновање приликом избора у звања.


	Стандард 14: SWOT анализа 

	Предности
	Слабости

	· Успостављен трогодишњи циклус самовредновања на свим факултетима и на Универзитету. +++
· Успостављена је инфраструктура за систематско и континуирано праћење, обезбеђење и унапређење квалитета. +++
· Усаглашеност свих процеса са  стратешким документима и најпозитивнијим националним и европским праксама. ++
· Успостављен је процес систематског, периодичног прикупљања и анализе података о квалитету процеса и ресурса.++
· Висок степен учешћа студената у анкетама о квалитету наставе. +-
· Обезбеђена је транспарентност процеса провере квалитета и јавна доступност података до којих се долази кроз анкете и сам процес провере.+++
	· Недовољна материјална средства за сарадњу са страним високошколским установама, међународну размену наставника, сарадника и студената, као и за учешће у пројектима.+--
· Непостојање специјализованих кадрова који би обављали административне послове везане за праћење, анализу и систематску обраду података везаних за питање контроле квалитета и самовредновање. ++-
· Недовољна опремљеност инфраструктурним ресурсима и непостојање софтвера који би омогућио брже прикупљање и обраду података. ++-
· Недовољна кадровска попуњеност административних јединица за анализу података.+-
· Слаб одзив послодаваца (позоришта, галерије) на формалне упитнике.++
· Недостатак јединственог софтверског система за праћење каријера алумнија.+-
· Неравномеран квалитет инфраструктуре за прикупљање података по факултетима.-+

	Могућности
	Опасности

	· Примена најпозитивнијих европских занања и искустава у погледу контроле и унапређења квалитета. +++
· Већа партиципација у међународним пројектима. +++
· Планско и системско анализирање резултата и унапређење активности и процеса у складу са налазима. +++
· Дигитализација процеса праћења квалитета кроз нове ИС системе.
· Јачање веза са креативним индустријама ради бољег праћења и трансформације .
· Коришћење међународних пројеката (ERASMUS+) за бенчмаркинг са ЕУ универзитетима
	· Недовољне финансијске и материјалне могућности за проверу и унапређење квалитета. +++
· Недовољна финасијска подршка развоју информатичких ресурса факултета.++-
· Недовољна спремност наставника да прихвате у потпуности резултате анкета и коригује се. ++
· Смањење буџетских средстава за развој ИТ инфраструктуре
· Хиперпродукција кадрова у одређеним уметничким областима.--
· Честе измене националних стандарда које захтевају брзу административну адаптацију.++-

	Предлог мера и активности за унапређење квалитета Стандарда 14:
· Унапређење методологије анкетирања кроз увођење специфичних питања која се односе на уметничко-истраживачки рад, а не само на теоријску наставу.
· Екстерни мониторинг и ангажовање еминентних иностраних стручњака у процесу интерне провере квалитета (тзв. peer review) ради објективније слике о међународној конкурентности.
· Веза са тржиштем рада: Организовање годишњих „Форума послодаваца” у области уметности, културе и медија ради добијања директних повратних информација о квалитету студијских програма и исхода учења. 

	[bookmark: %D1%8114]Показатељи и прилози за стандард  14:
Прилог 14.1 Информације презентоване на сајту  високошколске  установе  о активностима  које  обезбеђују  систематско  праћење  и  периодичну  проверу квалитета  у  циљу  одржавања  и унапређење  квалитета  рада  високошколске установе.






	[bookmark: _Toc24726315]
Стандард 15. Квалитет докторских студија 

	Докторске студије на Универзитету уметности представљају највиши ниво који обједињује научна и уметничка истраживања (докторски уметнички пројекти) и стандардна научна истраживања. Универзитет уметности систематски прати квалитет кроз менторски рад, рад Већа интердисциплинарних студија и Сенат. 

Од почетка увођења Болоњског процеса, Универзитет уметности у Београду је стајао на позицији да је важно па и неопходно развијати студијске програме на сва три предвиђена нивоа студија: основних, мастер и посебно докторских академских студија. Друга специфичност саображена Универзитету уметности било је опредељење за увођење докторских уметничких студија.  

Први програми докторских, уметничких и научних студија уводе се на Универзтету уметности у оквиру Центра за интердисциплинарне студије већ од школске 2007/2008. године. У том смислу Београд је пре било ког центра у региону имао дефинисане, реализоване и развијене трогодишње докторске студије уметности, након којих студенти добијају звање доктора уметности из различитих уметничких дисциплина. 

Убрзо наком покретања докторских ументичких студија при Центру за интердисциплинарне студије при Ректорату Универзитета, докторске и докторске уметничке студије се сукцесивно акредитују на сва четири факултета из саства Универзитета уметности. 

Иако је постојала идеја да се на Универзитету уметности успостави пракса доктроских школа ова пракса није заживела ни на нашем универзитету, али ни на било ком другом Универзитету у Републици Србији. 

Докторске студије (уметничке и научне) организују се и реализују у складу са прописаним стандардима за акредитацију уз стално праћење њихових измена и допуна, посебно када је реч о обавезним условима које морају да задовоље предавачи и ментори. 
   
Број докторских уметничких пројекта и докторских дисертација одбрањених на Универзитету уметности и факултетима у његовом саставу усаглашен је са бројем наставника који испуњавају услов да буду ментори. Минимално 50% наставника ангажованих на докторским студијама укључен је у уметничко-истраживачки и научно-истраживачки рад чиме су испуњени стандарди за акредитацију. 

Предавачи на докторским студијама су најеминентнији уметници (многи од њих имају највиша академска звања доктора уметности) и научници у друштвено-хуманистичком пољу, који су изабрани у наставничка звања на Универзитету уметности. Генерално је реч о уметницима, научницима и истраживачима који имају респектабилне уметничке и научне радове, који су препознатљиви у домаћим и светским оквирима, активни су чланови тимова у домаћим и међународним пројектима кроз које подижу кредибилитет Универзитета. 
 
Учешће у пројектима је обавеза наставника, предавача на докторским студијама и начин на који се упознају са најновијим уметничким трендовима, научном методологијом и истраживачким темама. Захваљујући овим активностима наставници се индивидуално усавршавају, али и омогућавају студентима да овладају уметничким вештинама, техникама и знањима односно да стекну нова теоријска и емпиријска знања. Целокупан систем докторских студија утемељен је на поштовању етичких кодекса, савремене уметничке и научне праксе, највипих светских стандарда. 

Уписна политика је усаглашена са друштвеним потребама, развојем уметности, науке, културе, и медија односно просторним, материјалним и техничким потенцијалима установе. 

Активности и постигнућа студената докторских студија редовно се прате кроз анализу успеха при полагању испита, уметничког рада, напретка у истраживању, професионалних активности које се темеље на знањима и искуствима у области уметности и науке. Централно место у овом процесу припада менторима с обзиром на чињеницу да студнети минимално 50% чак и више ЕСПБ остварују кроз активности везане за истраживање и израду докторског уметничког пројекта односно докторске дисертације. Брига о студентима се наставља и по завршетку студија и одбрани докторског уметничког пројекта односно дисертације и то кроз заједничке пројекте, истраживања, колективне уметничке радове, учешће на фестивалима, смотрама, изложбама.. 

Студенти имају активну улогу у евалуацији програма докторских студија. Она се спроводи перменентно, тако што једном годишње, приликом пријаве испита, студнети попуњавају евалуациони упитник. Подаци добијени на овај начин се обрађују и систематизују са циљем извођења закључака и унапређења студијских програма докторских студија. Са закључцима се упознају надлежна тела (Веће интердисциплинарних студија УУ), руководиоци студијских програма и наставници, предавачи на програмима. У случају да је рад неког од наставника оцењен као неадекватан, руководилац програма са њим обавља консултације и указује на примедбе студетата. Уклико је негативна оцена рада неког од наставника учестала, предузимају се кораци на тражењу његове адекватне замене.    

Процену докторских уметничких пројеката и докторских дисертација врше компетентне комисије које формирају и потврђују стручна тела Факултета и Универзитета при чему се води рачуна о квалификацијама сваког члана комисије и усаглашености њихових компетенција са темом пројекта односно дисертације. У склопу процедуре оцене и одбране докторских уметничких пројеката односно дисертација јавности се чине доступним докторски уметнички пројекат/ докторска дисертација, уредно потписан извештај комисије са оценом рада, а у случају да постоје издвојена мишљења једног или више чланова комсије и ови документи су изложени увиду јавности. Оваква процедура обезбеђује транспарентност процеса и могућност увида и реаговања компетентне јавности. Приликом писања извештаја комисија део извештаја обавезно посвећује навођењу биографије кандидата како би проверила и доказала уметничко-истраживачке и научно-истраживачке капацитете и остварења кандидата. 

	Стандард 15: SWOT анализа 

	Предности
	Слабости

	· Јединствени програми докторских студија посебно у пољу уметности који комбинују  праксу и теорију и који су  јединствени у Европи и региону.+++
· Компетентни наставници – истакнути уметници и научници  као предавачи и ментори. +++
· Постојање и јавна доступност дигиталног репозиторијума дисертација. +-
· Висок квалитет одбрањених докторских уметничких пројеката и доктроских дисертација са великим одјеком у јавности.++-
· Рад у малим групама и снажна интеракција наставника и студената.+++
· Строги критеријуми за избор ментора у складу са националним стандардима. +-
	· Ограничен број ментора са потребним научним/уметничким референцама у одређеним ужим областима
· Опадање интересовања кандидата за научне и уметничке докторске студије.+++
· Недостатак стабилног финансирања материјалних трошкова истраживања за потребе докторског рада. +--
· Процес завршетка докторских студија често траје дуже од предвиђеног рока. +--

	Могућности
· Специјализација установе у погледу уметничких истраживања и докторских студија уметности. +++
· Успостављање система редовног финансирања уметничких истраживања слично моделу финансирања научних истраживања. +++
· Покретање и акредитација заједничких, пре свега регионалних, докторских студијских програма. (Joint Degrees). ++
· Интердисциплинарни приступи који повезују уметност са новим технологијама (AI, VR).-+
· Повећање броја стипендија кроз пројекте Министарства науке.++-
· Доступност софтвера за проверу плагијата који се примењује у процесу провере завршених докторских радова. ++
	Опасности
· Непостојање институционалног финансирања и системске подршке уметничким истраживањима. +++
· Неповољна економска ситуација која утиче на могућност студената да плаћају школарине
· Недовољна укљученост свих студената у међународне научно-истраживачке и уметничко-истраживачке пројекте.+-
· Одлив талената и најбољих докторанада у иностранство (brain drain).-+
· Честе промене прописа о условима за избор у наставничка звања и менторства.+-


	Предлог мера и активности за унапређење квалитета Стандарда 15:
· Интернационализација истраживања: а) подстицати докторанде да део истраживања спроведу на иностраним академијама кроз Erasmus+ мобилност; б) увођење обавезе (или снажне препоруке) објављивања најмање једног рада у међународно признатом часопису или излагања на релевантном иностраном фестивалу/галерији пре одбране.
· Јачање менторских капацитета: а) Организовати радионице за потенцијалне менторе о савременим методама уметничког истраживања (Artistic Research); б) Ревидирати оптерећење ментора како би се осигурао квалитетан индивидуални рад са сваким студентом.
· Унапређење истраживачке инфраструктуре: а) обезбедити посебне фондове за материјалне трошкове докторских уметничkih пројеката (закуп простора, материјали за израду дела, техничка подршка); б) формирање заједничког “Центра за уметничко истраживање” који би објединио ресурсе свих факултета.
· Праћење напретка (Monitoring): а) Увођење обавезних годишњих извештаја студената пред комисијом, како би се рано идентификовали застоји у истраживању и смањило осипање студената.
· Етика и интегритет: а) континуирана обука студената о ауторским правима, плагијаризму и етичким аспектима коришћења вештачке интелигенције у уметности и науци.

	[bookmark: %D1%8115]Показатељи и прилози за стандард  15:
Табела 15.1. Списак свих акредитованиг студијских програма докторских студија,
Табела 15.2. Списак организационих јединица, које се баве уједначавањем квалитета свих докторских студија на високошколској установи ( Савет докторских студија, докторска школа... ) 
Табела  15.3. Списак чланова организационих јединица за квалитет докторских студија високошколске установе 
Прилог 15.1 Правилник докторских студија 
Прилог 15.2 Извод из Статута који регулише докторске студије
Прилог 15.3 Правилник о раду докторске школе 
Прилог 15.4 Правилник о избору ментора 
Прилог 15.5 Поступак израде и одбране докторске дисертације односно  докторског уметничког пројекта  

